cyanic-selkie/wikianc huggingface dataset:
เรือหลวงศรีอยุธยา
จนกระทั่งเช้ามืดของวันที่ 30 มิถุนายน ทหารฝ่ายรัฐบาลระดมกำลังเข้าโจมตีทหารเรือทุกจุด การยิงต่อสู้เป็นไปอย่างดุเดือดติดต่อกันหลายชั่วโมง เรือหลวงศรีอยุธยาหะเบสสมอจากท่าราชวรดิฐ แล่นขึ้นไปทางเหนือแล้วล่องลงมาเพื่อทำการยิงสนับสนุน ต่อมากองทัพอากาศส่งเครื่องบินมาทิ้งระเบิด บริเวณลานวัดพระยาทำ ขณะทหารกำลังแถวรับคำสั่ง กับบริเวณกรมอู่ทหารเรือ และที่กองเรือรบซึ่งทำให้มีผู้ได้รับบาดเจ็บ และเสียชีวิตมากมายทั้งทหารและพลเรือน ถึงตอนนี้เรือหลวงศรีอยุธยา ก็เครื่องยนต์เสียแล้วจากการถูกโจมตีอย่างหนัก มีเครื่องจักรใหญ่ขวาใช้ได้เพียงเครื่องเดียว ก็ล่องลงมาถึงหน้าป้อมวิชัยประสิทธิ์ เพื่อกลับลำ ปรากฏว่าเครื่องกลับจักรขวาเกิดชำรุดขึ้นมาอีก จึงหมดสมรรถภาพที่จะสามารถเคลื่อนไหวต่อไปได้อีก ต้องลอยลำอยู่หน้าป้อมวิชัยประสิทธิ์ ต่อมาฐานที่มั่นของคณะผู้ก่อการที่ท่าราชวรดิฐแตก เป้าการโจมตีจึงมาอยู่ที่เรือหลวงศรีอยุธยาอย่างเดียว จนกระทั่งเวลาประมาณ 15.30 น. กองทัพอากาศ โดย พลอากาศเอก ฟื้น รณนภากาศ ฤทธาคนี ผู้บัญชาการทหารอากาศ ส่งเครื่องบิน (ฝึก) เอ.ที.6 หรือ ฝ.8 จำนวนมากเข้ามารุมโจมตีเรือหลวงศรีอยุธยา พร้อมทั้งยิงกราดด้วยปืนกล ขณะเดียวกันทหารบกและตำรวจช่วยทำการยิงขัดขวางไม่ให้ทหารประจำเรือขึ้นมายิงต่อสู้เครื่องบินบนดาดฟ้า ภารกิจยิงต่อสู้จึงตกอยู่กับทหารเรือที่อยู่บนป้อมวิชัยประสิทธิ์ และพระราชวังเดิม ซึ่งต้องยิงต่อสู้ทั้งเครื่องบิน และทหารรัฐบาลฝั่งตรงข้าม การต่อสู้ก็มีแต่อาวุธเบา จนในที่สุดเรือก็ไฟไหม้ สถานการณ์ของฝ่ายผู้ก่อการแย่ลงทุกขณะ ทหารเรือ 2 คนประจำเรือจึงตัดสินใจสวมเสื้อชูชีพให้จอมพล ป. พิบูลสงคราม แล้วนำกระโดดลงน้ำว่ายข้ามมา โดยมีทหารเรือที่ป้อมวิชัยประสิทธิ์เป็นผู้ยิงคุ้มกันให้
จากนั้นทั้งสองฝ่ายจึงเปิดการเจรจากัน ในที่สุด คณะผู้ก่อการก็ยอมรับความพ่ายแพ้โดยการปล่อยตัวจอมพล ป. กลับคืนให้แก่รัฐบาลด้วยความปลอดภัย และแกนนำผู้ก่อการต้องแยกย้ายกันหลบหนีด้วยรถไฟไปทางภาคเหนือก่อนจะเดินเท้าข้ามพรมแดนข้ามไปยังประเทศพม่า
ในส่วนของเรือหลวงศรีอยุธยา หลังจากเกิดไฟไหม้อยู่เป็นเวลานานก็อัปปางลงที่กลางแม่น้ำเจ้าพระยาในกลางดึกของคืนวันที่ 1 กรกฎาคม พ.ศ. 2494
ต่อมาซากเรือหลวงศรีอยุธยาได้ถูกกู้ขึ้นมาในวันที่ 8 ตุลาคม พ.ศ. 2502 เมื่อเป็นอันตรายในการเดินเรือ จากคำสั่งคณะรัฐมนตรีที่ 350/21315
แบกแดด
แบกแดด (Baghdad, Bagdad; بغداد‎ บัฆดาด; بەغدا) เป็นเมืองหลวงของประเทศอิรัก มีประชากรในเขตมหานครประมาณ 7,000,000 คน เป็นเมืองใหญ่ที่สุดในอิรัก แบกแดดเป็นเมืองที่ใหญ่เป็นอันดับสองของโลกอาหรับ (รองจากไคโร) และใหญ่เป็นอันดับสองในเอเชียตะวันตกเฉียงใต้ (รองจากเตหะราน)
ประวัติ
แบกแดดสร้างขึ้นเมื่อ พ.ศ. 1305 โดยคอลีฟะห์อัล-มันซูร์ แห่งราชวงศ์อับบาสิยะ ตั้งอยู่ริมแม่น้ำไทกริสติดกับคลองที่เชื่อมแม่น้ำยูเฟรทีส แบกแดดมีความรุ่งเรืองมากในสมัยคอลีฟะห์ฮารูน อัล-เราะชีด เมื่อแรกสร้างนั้น เมืองนี้สร้างขึ้นที่หมู่บ้านเก่าแก่ชื่อแบกแดด อยู่ทางเหนือของเทซิฟอน ที่เคยเป็นเมืองหลวงของเปอร์เซียโบราณ เมื่อสร้างแล้วได้ตั้งชื่อว่า มะดีนะห์ อัลซาเลม แปลว่าเมืองแห่งสันติ แต่คนทั่วไปยังนิยมเรียกว่าแบกแดดตามชื่อเดิม ความยิ่งใหญ่ของแบกแดดในสมับคอลีฟะห์นี้ปรากฏในวรรณคดีอาหรับที่มีชื่อเสียงคือพันหนึ่งราตรีหรืออาหรับราตรี ผู้แต้ช่งดั้งเดิมคืออัล-จาห์ชิยาร์ ในแบกแดดได้กลายเป็นศูนย์กลางทางด้านวิทยาการ โดยนำวิทยาการที่เป็นภาษากรีก ภาษาละติน ภาษาเปอร์เซีย ภาษาฮินดีมาแปลเป็นภาษาอาหรับ ทำให้แบกแดดมีความเจริญก้าวหน้าทางด้านโคลงกลอนจากเปอร์เซีย ทางด้านดาราศาสตร์และคณิตศาสตร์จากอินเดีย การแพทย์และวิทยาศาสตร์จากกรีก
Mind Memory 1.44 พื้นที่รัก
Mind Memory 1.44 พื้นที่รัก เป็นภาพยนตร์ไทย แนวโรแมนติก สร้างโดย บริษัท เฟฮู อินฟินิตี้ จำกัด กำกับโดย สุพจน์ คูณดี,มนัสนันท์ กุดหอม นำแสดงโดย  เจมส์ มาร์,ฮัม อึนจอง, พัสกร พลบูรณ์,ณัฐวุฒิ เจนมานะ,จุฑามาศ วิชัย กำหนดออกฉายในวันที่ 23 กุมภาพันธ์ พ.ศ. 2560
เรื่องย่อ
ภัทร์ (เจมส์ มาร์) โปรแกรมเมอร์อัจฉริยะ ผู้ที่ชอบอยู่ในโลกของตัวเอง ซึ่งมีเพื่อนสนิท พีท (ณัฐวุฒิ เจนมานะ) และแพรว (พัสกร พลบูรณ์) โลกของภัทร์ได้เปลี่ยนไปเมื่อได้เจอกับมินจี (ฮัม อึนจอง) สาวชาวเกาหลี มินจีเป็นผู้หญิงที่เก่งมีความอ่อนโยน ทั้งคู่ได้ร่วมกันพัฒนาโปรแกรมเพื่อช่วยเหลือคนชราและใช้ฐานข้อมูลมาจาก Mind ซึ่งเป็นแอพพิเคชั่นที่ภัทร์รักและหวงมากที่สุด ความสัมพันธ์ของทั้งคู่ค่อยๆ เริ่มก่อตัวขึ้น ความทรงจำต่าง ๆ ที่ถูกบันทึกด้วยหัวใจของคนสองคน จนกระทั่งได้มีคนทำให้ความสัมพันธ์ของทั้งคู่เปลี่ยนไปความรักและความเข้าใจจะช่วยให้พวกเขาผ่านพ้นเรื่องราวต่าง ๆ ไปได้หรือไม่
การสร้างและการตอบรับ
เดิมภาพยนตร์จะใช้ชื่อว่า "Micro Love" แต่ได้เปลี่ยนชื่อมาเป็น Mind Memory 1.44 พื้นที่รัก ในที่สุด เป็นภาพยนตร์เรื่องแรกจากการสร้างของเฟฮู อินฟินิตี้ ของไทยร่วมทุนกับบริษัทสร้างภาพยนตร์ของเกาหลีใต้ โดยมีนักแสดงระดับซูเปอร์สตาร์ของเกาหลีใต้มาร่วมนำแสดง คือ ฮัม อึนจอง นักร้องแห่งวงที-อารา เกิร์ลกรุปชื่อดังของเกาหลีใต้ แต่ได้มีปัญหาในเรื่องของการเข้าฉาย ได้มีการเลื่อนการฉายออกไปจากเดิมที่กำหนดไว้ที่ปี พ.ศ. 2559 เป็นต้นปี พ.ศ. 2560 และได้มีกระแสข่าวว่ามีการถอดนักแสดงคนหนึ่งออก คือ ซอ จียอน และได้เปลี่ยนเป็นจุฑามาศ วิชัย แทน เมื่อเข้าฉายได้เรต น 13+ แต่ทว่าก็มีเสียงวิจารณ์ว่ากระแสตอบรับไม่ดี จนถึงขนาดอาจเรียกได้ว่าเงียบเชียบ แต่นักแสดงนำคือ เจมส์ มาร์ ที่มีผลงานภาพยนตร์เป็นเรื่องแรกในชีวิตก็ไม่สนกระแสวิจารณ์อันนี้
สายซามอสคโวเรตสกายา
สายซามอสคโวเรตสกายา (Замоскворе́цкая ли́ния, ), ชื่อเดิม Gorkovsko-Zamoskvoretskaya (Го́рьковско-Замоскворе́цкая) (สาย 2) เป็นเส้นทางรถไฟใต้ดินมอสโกสายที่ 2 เปิดใช้งานในปี ค.ศ. 1938 มีจำนวน 21 สถานี ระยะทาง 39.8 km ในแนวเหนือ-ใต้ การเดินทางตลอดเส้นทาง ใช้เวลา 55 นาที คิดเป็นความเร็วเฉลี่ย 42 km/h ส่วนใหญ่ของเส้นทางเป็นทางใต้ดิน และลอดใต้แม่น้ำมอสสกาวา
อิสิคิลิสูตร
อิสิคิลิสูตรเป็นพระสูตรซึ่งว่าด้วยพระปัจเจกพุทธเจ้า และว่าด้วยเรื่องที่มาที่ไปของภูเขาอิสิคิลิ ในเขตพระนครราชคฤห์ ซึ่งเป็นสถานที่ซึ่งสมเด็จพระสัมมาสัมพุทธเจ้าทรงแสดงพระสูตรนี้ และด้วยความที่เนื้อหาพระสูตรมีการเอ่ยถึงพระนามของพระปัจเจกพุทธเจ้า เป็นจำนวนมาก รวมถึงคุณของพระปัจเจกพุทธเจ้าเหล่านั้น จึงถือกันว่าเป็นพระสูตรอันมรมงคล มีความศักดิ์สิทธิ์ จึงนำมารวบรวมไว้ในภาณวารหรือบทสวดมนต์หลวง โดยจัดอยู่ในภาณวารที่ 3 ร่วมกับคิริมานันทสุตตปาฐะ หรือคิริมานนทสูตร
ที่มา
พระผู้มีพระภาคเจ้าปรารภพระสูตรนี้ ขณะที่พระองค์ประทับอยู่ที่ภูเขาอิสิคิลิ เขตพระนครราชคฤห์ ซึ่งภูเขาอิสิคิลิเป็นหนึ่งในภูเขาทั้ง 5 ลูกที่รายล้อมกรุงราชคฤห์เป็นเสมือนหนึ่งปราการธรรมชาติ ที่ด้านหนึ่งของภูเขาอิสิคิลิมีศิลาสีดำเรียกว่ากาฬสิลา เป็นสถานที่ที่พระพุทธองค์ทรงโปรดประทับพร้อมกับหมู่สงฆ์ นอกจากนี้ ภูเขาอิสิคิลิ ยังเป็นสถานที่ที่เกิดเหตุการณ์สำคัญที่ปรากฎในพระไตรปิฎกหลายเหตุการณ์ เช่น เป็นสถานที่ที่พระทัพพมัลลบุตรเถระจัดเสนาสนะรับรองพระภิกษุทั้งหลาย จนท่านได้รับการย่องให้เป็นเอตทัคคะในทางผู้จัดเสนาสนะ และยังเป็นสถานที่ที่พระวักกลิเกิดความน้อยใจจนคิดฆ่าตัวตาย เป็นต้น นอกจากนี้ ยังเป็นสถานที่ที่พระพุทธองค์ทรงปรารภว่า พระพุทธเจ้าสามารถอธิษฐานจนมีพระชนม์ชีพยืนยาวถึงหนึ่งกัลป์ได้ หากมีผู้ปรารถนา และอาราธนาให้พระองค์ดำรงอยู่ถึงเพียงนั้น แต่พระอานนท์มิได้เฉลียวใจอาราธนาพระองค์
เนื้อหา
ข้าพเจ้าได้สดับมาอย่างนี้ สมัยหนึ่ง พระผู้มีพระภาคประทับอยู่ที่ภูเขาอิสิคิลิ เขตพระนครราชคฤห์ สมัยนั้นแล พระผู้มีพระภาคตรัสเรียกภิกษุทั้งหลายว่า ดูกรภิกษุทั้งหลาย ภิกษุ เหล่านั้นทูลรับพระดำรัสแล้ว ฯ
พระผู้มีพระภาคตรัสถามดังนี้ว่า ดูกรภิกษุทั้งหลาย บรรดาเราทั้งหลายนี่ พวกเธอแลเห็นภูเขาเวภาระนั่นหรือไม่ ฯ ภิกษุเหล่านั้นทูลว่า เห็น พระพุทธเจ้าข้า ฯ '''พ. ดูกรภิกษุทั้งหลาย ภูเขาเวภาระนั่นแล มีชื่อเป็นอย่างหนึ่ง มีบัญญัติเป็นอีกอย่างหนึ่ง ดูกรภิกษุทั้งหลาย พวกเธอแลเห็นภูเขาปัณฑวะนั่นหรือไม่ ฯ''' '''ภิ. เห็น พระพุทธเจ้าข้า ฯ''' '''พ. ดูกรภิกษุทั้งหลาย แม้ภูเขาปัณฑวะนั่นแล ก็มีชื่อเป็นอย่างหนึ่งมีบัญญัติเป็นอีกอย่างหนึ่ง ดูกรภิกษุทั้งหลาย พวกเธอแลเห็นภูเขาเวปุลละนั่นหรือไม่ ฯ''' '''ภิ. เห็น พระพุทธเจ้าข้า ฯ''' '''พ. ดูกรภิกษุทั้งหลาย แม้ภูเขาเวปุลละนั่นแล ก็มีชื่อเป็นอย่างหนึ่งมีบัญญัติเป็นอีกอย่างหนึ่ง ดูกรภิกษุทั้งหลาย พวกเธอแลเห็นภูเขาคิชฌกูฏนั่นหรือไม่ ฯ''' '''ภิ. เห็น พระพุทธเจ้าข้า ฯ''' '''พ. ดูกรภิกษุทั้งหลาย แม้ภูเขาคิชฌกูฏนั่นแล ก็มีชื่อเป็นอย่างหนึ่งมีบัญญัติเป็นอีกอย่างหนึ่ง ดูกรภิกษุทั้งหลาย พวกเธอแลเห็นภูเขาอิสิคิลินี้หรือไม่ ฯ''' '''ภิ. เห็น พระพุทธเจ้าข้า ฯ '''
ฮุจญะตุลลอฮ์ อัลมะฮ์ดี
ฮุจญะตุลลอฮ์ อิบน์ อัลฮะซัน อัลมะฮ์ดี (حُجَّة ٱللَّٰه ٱبْن ٱلْحَسَن ٱلْمَهْدِيّ, Ḥujjat Allāh ibn al-Ḥasan al-Mahdīy) เป็นบุคคลที่ชีอะฮ์สิบสองอิมามเชื่อว่าเป็นมะฮ์ดี และเป็นอิมามคนสุดท้ายในสิบสองอิมามที่จะมาพร้อมกับอีซา (พระเยซู) เพื่อนำสันติสุขกับความยุติธรรมมายังโลก ชีอะฮ์สิบสองอิมามเชื่อว่าอัลมะฮ์ดีเกิดวันที่ 15 ชะอ์บาน ค.ศ. 869/ ฮ.ศ. 255 และเป็นอิมามะฮ์ตอนอายุเกือบ 5 ขวบหลังจาก ฮะซัน อัลอัสกะรี พ่อของเขาถูกฆ่า ในช่วงแรก เขาได้ติดต่อกับผู้ศรัทธาผ่านทางตัวแทนทั้งสี่ (The Four Deputies) สมัยนั้นถูกเรียกเป็นความลึกลับขนาดเล็ก (ٱلْغَيْبَة ٱلصُّغْرَىٰ) ซึ่งมีระยะเวลาตั้งแต่ ค.ศ. 873–941
อิสิคิลิสูตร
เนื้อหา
จากนั้นสมเด็จพระพระผู้มีพระภาคตรัสถึงมูลเหตุอันทำให้ภูเขาอิสิคิลิมีนามดังนี้ คืออิสิคิลิ กล่าวคือ ภูเขาซึ่งกลืนกินฤาษี (อิสี คิละติ คิ - อิสิคิลิ) ขณะที่ปปัญจสูทนี อรรถกถามัชฌิมนิกาย อธิบายเพิ่มเติมว่า ที่พระองค์ปรารภเรื่องภูเขาอิสิคิลิมิใช้ด้วยพระองค์ปรารถนาจะเล่าขานเร่องภูเขา แต่ทรงปรารถนาจะตรัสเล่าเร่ืองราวของพระปัจเจกพุทธเจ้า ณ ภูเขาแห่งนี้ โดยทรงเล่าไว้ดังนี้ว่า
ฮุจญะตุลลอฮ์ อัลมะฮ์ดี
มุสลิมซุนนีส่วนใหญ่ปฏิเสธว่าเขาเป็นมะฮ์ดี และเชื่อว่ามะฮ์ดียังไม่ถือกำเนิด โดยกล่าวว่ามีแค่อัลลอฮ์เท่านั้นที่รู้
อิสิคิลิสูตร
เนื้อหา
'''พ. ดูกรภิกษุทั้งหลาย แต่ภูเขาอิสิคิลินี้แล มีชื่อก็เช่นนี้ มีบัญญัติก็เช่นนี้ ฯ'''
ฮุจญะตุลลอฮ์ อัลมะฮ์ดี
ความเชื่อเกี่ยวกับมะฮ์ดีและกออิมของชีอะฮ์
ตามที่ ญาซิม ฮุเซน ได้อธิบายไว้ว่า ความหมายของ "มะฮ์ดี" ในฐานะผู้ชี้นำนั้นถูกนำมาใช้ตั้งแต่สมัยท่านศาสดา (ศ็อลฯ)  ชาวซุนนีก็ใช้คำนี้เรียก คุละฟาอัรรอชิดีน  และชีอะฮ์ก็ใช้เรียกบรรดาอิมาม เช่น ในการลุกขึ้นต่อสู้ของ ฮุเซน บิน อา ชีอะฮ์กูฟะฮ์ได้เชิญชวนท่านในฐานะของมะฮ์ดี  และสุไลมาน บิน ศุร็อด ก็ถูกเรียกในฐานะนี้ภายหลังจากที่ถูกฆ่าเช่นกัน  แต่การใช้คำในความหมายของผู้ปลดปล่อยนั้นเกิดขึ้นในยุคของการลุกขึ้นสู้ของมุคตาร โดย มุคตาร ษะกอฟี ใช้เรียก มุฮัมหมัด ฮะนะฟียะฮ์
อิสิคิลิสูตร
เนื้อหา
ดูกรภิกษุทั้งหลาย เรื่องเคยมีมาแล้ว พระปัจเจกพุทธ ๕๐๐ องค์ได้อาศัยอยู่ที่ภูเขาอิสิคิลินี้มานาน พระปัจเจกพุทธเหล่านั้น เมื่อกำลังเข้าไปสู่ภูเขานี้ คนแลเห็น แต่ท่านเข้าไปแล้ว คนไม่แลเห็น มนุษย์ทั้งหลายเห็นเหตุดังนี้นั้น จึงพูดกันอย่างนี้ว่า ภูเขาลูกนี้ กลืนกินฤาษีเหล่านี้ ชื่อว่า อิสิคิลิ นี้แลจึงได้เกิดขึ้น ดูกรภิกษุทั้งหลาย เราจักบอก จักระบุ จักแสดงชื่อของพระปัจเจกพุทธทั้งหลาย พวกเธอจงฟัง จงใส่ใจให้ดี เราจักกล่าวต่อไป ภิกษุเหล่านั้นทูลรับพระผู้มีพระภาคว่า ชอบแล้ว พระพุทธเจ้าข้า ฯ
ฮุจญะตุลลอฮ์ อัลมะฮ์ดี
ความเชื่อเกี่ยวกับมะฮ์ดีและกออิมของชีอะฮ์
ตามคำกล่าวของ Saïd Amir Arjomand  และ Wilferd Madelung  ว่า ความเชื่อเกี่ยวมะฮ์ดี ผู้เร้นกายและผู้ปลดปล่อย ในหมู่มุสลิมนั้นย้อนกลับไปในยุคนิกายกัยซานียะฮ์   เป็นกลุ่มหนึ่งที่เกิดขึ้นหลังจากความพ่ายแพ้ของการลุกขึ้นต่อสู้ของมุคตาร  พวกเขาเชื่อว่า มุฮัมหมัด ฮะนะฟียะฮ์ บุตรของ อาลี อิมามท่านแรกของชีอะฮ์ว่าคือ มะฮ์ดี และหลังจากที่เขาเสียชีวิตลงกลุ่มนี้ก็ประกาศว่าเขายังไม่ตาย แต่เร้นกายอยู่ในภูเขาริฎวา ในเมืองมะดีนะฮ์ และจะกลับมาปรากฏอีกครั้งในฐานะมะฮ์ดีและกออิม Wilferd Madelung กล่าว่า บรรดาชีอะฮ์เรียกลูกหลานหลายท่านของท่านศาสดาในฐานะมะฮ์ดี  เช่น มุฮัมหมัด ฮะนะฟียะฮ์, อะบูฮาชิม บุตรของมุฮัมหมัด ฮะนะฟียะฮ์ , มุฮัมหมัด บิน มุอาวิยะฮ์ มาจากครอบครัวของ ญะอ์ฟัร อะบูฏอลิบ , มุฮัมหมัด อิบนุ อับดุลลอฮ์ , นัฟส์ ซะกียะฮ์ , ญะอ์ฟัร ซอดิก , มูซา กาซิม   นอกจากกลุ่มกัยซานียะฮ์แล้ว กลุ่มซัยดียะฮ์ ก็ใช้คำนี้เรียกบรรดาผู้ลุกขึ้นต่อสู้ของพวกเขาในฐานะมะฮ์ดี ผู้ปลดปล่อยด้วยเช่นกัน และยังมีกลุ่มย่อยของอิมามียะฮ์ เช่น นาวูซียะ วากิฟียะฮ์ ที่ใช้ชื่อนี้เรียกอิมามท่านที่หกและอิมามท่านที่เจ็ด
ทั้งมุฮัมหมัดบาเกร และ ญะอ์ฟัร ซอดิก บรรดาผู้ปฏิบัติตามท่านได้กล่าวสร้างความมั่นใจให้แก่พวกท่านไว้ในหลายกรณีว่า หากลุกขึ้นต่อสู่กับผู้ปกครองแห่งยุคก็จะให้การสนับสนุนพวกท่าน แต่ทั้งสองอิมามได้ให้คำตอบที่สร้างความสงบแก่พวกเขาลงว่า แม้ว่าอิมามทั้งหมดจะเป็นกออิมก็ตามและมีความสามารถที่จะต่อกรกับผู้ปกครองที่อธรรมได้ แต่กออิมผู้ถูกสัญญาไว้นั้นจะมาปรากฏหลังจากบัญชาของพระเจ้าเพื่อมาทำลายความอธรรมให้หมดไป   เกี่ยวกับการใช้คำว่า มะฮ์ดี ในฐานะ ผู้ปลดปล่อยนั้นก็มีทัศนะที่แตกต่างกันออกไปในหมู่ชีอะฮ์  มุดัรริซี เขียนไว้ว่า ชีอะฮ์อิมามียะฮ์รู้จักกับแนวคิดกออิมตั้งแต่ยุคของอาลี และกลุ่มกัยซานียะฮ์  กระทั่งยุคการเร้นกายระยะสั้น ความหมายของมะฮ์ดี  ไม่ใช่เป็นแนวคิดของอิมามียะฮ์ ทว่าในยุคการเร้นกายบรรดาชีอะฮ์เร่มค่อยๆให้ความหมายของมะฮ์ดีนั้นเกี่ยวข้องกับกลุ่มที่ไม่ใข่ชีอะฮ์ และให้ความหมายของกออิมนั้นเป็นเรื่องที่เกี่ยวกับกับอิมามียะฮ์ แม้ว่าในตำราต่างๆจะถือว่าอิมามท่านที่สิบสองของชีอะฮ์ก็คือกออิมมากระทั่งช่วงปลายศตวรรษที่สาม / ค.ศ. ที่ 9 ก็ตาม แต่ต้นศตวรรษต่อมาตำราต่างๆของชีอะฮ์เรียกอิมามท่านที่สิบสองว่า มะฮ์ดี Abdulaziz Sachedina  กล่าวไว้เช่นกันว่า มะฮ์ดะวียัต ของอิมามท่านที่สิสอง เป็นทฤษฎีอิมามัตของอิมามผู้เร้นกายที่ผนวกเข้ากับความเชื่อการมาปรากฏของอิมามมะฮ์ดีและการสร้างความยุติธรรม ทั้งที่ก่อนหน้านี้อิมามท่านที่สิบสองไม่ถูกเรียกว่ามะฮ์ดีผู้ถูกสัญญามาก่อน ในทางตรงกันข้ามญาวิม ฮุเซน เขียนว่า ไม่เพียงแต่มะฮ์ดี จะหมายถึงผู้ปลดปล่อย ในมุมมองของอิมามียะฮ์ที่ใช้มาตั้งแต่ยุคบรรดาอิมาม ทว่าบรรดาอิมามก็มีความเชื่อว่าพวกท่านแต่คนสามารถเป็นมะฮ์ดีกออิมได้หากสถานการณ์ตอบรับ  บรรดามุสลิมเชื่อกันมานมนานแล้วว่าท่านศาสดาได้ให้ความหวังถึงการมาของบุรุษผู้หนึ่งที่มาจากเชื้อสายของฮุเซน บิน อาลี ที่จะยืนหยัดขึ้นทำลายอุตริกรรมให้หมดไปจากอิสลาม  แต่การแข่งขันกันทางการเมืองระหว่างมสุลิมเป็นเหตุให้บางกลุ่มได้ทำการบิดเบือนฮะดีษต่างๆ ของศาสดาเพื่อแสวงหาผลประโยชน์ในเวทีทางการเมือง
อิสิคิลิสูตร
เนื้อหา
จากนั้นสมเด็จพระผู้มีพระภาคเจ้าทรงเอ่ยพระนามของพระปัจเจกพุทธเจ้า ทั้งหลาย ซึ่งเคยประทับในภูเขาอิสิคิลิ ดังเนื้อความในพระไตรปิฎกก ว่าดังนี้
ฮุจญะตุลลอฮ์ อัลมะฮ์ดี
ความเชื่อเกี่ยวกับมะฮ์ดีและกออิมของชีอะฮ์
ตามคำกล่าวของ Saïd Amir Arjomand ว่า ส่วนใหญ่กลุ่มกัยซานีจะเป็นชาวอิหร่าน และคาดว่าชาวอิหร่านมีความรู้เกี่ยวกับผู้ปลดปล่อยจากความเชื่อของศาสนาโซโรแอสเตอร์ วีรบุรุษ อย่าวเชน โฆรชอซิบ  ที่หลังจากตื่นจากการนอนหลับอันยาวนาน พวกอะฮ์รีมันก็จะปรากฏขึ้นบนหน้าแผ่นดิน มุฮัมหมัดอะมีร มุอิซซี และ ตีมูตี ฟิรนีช ว่าส่วนใหญ่ความเชื่อเกี่ยวกับผู้ปลดปล่อย การมาปรากฏของผู้ปลดปล่อย การเร้นกาย และเรื่องที่เกี่ยวข้องกันนี้ นั้นได้มาจากศาสนาก่อนหน้านี้ เช่น ศาสนามานี ศาสนาโซโรแอสเตอร์ ศาสนาวยูดาย และศาสนาคริสต์
อิสิคิลิสูตร
เนื้อหา
พระผู้มีพระภาคจึงได้ตรัสดังนี้ว่า ดูกรภิกษุทั้งหลาย พระปัจเจกสัมพุทธชื่ออริฏฐะ ๑ ชื่ออุปริฏฐะ ๑ ชื่อตครสิขี ๑ ชื่อยสัสสี ๑ ชื่อสุทัสสนะ ๑ ชื่อปิยทัสสี ๑ ชื่อคันธาระ ๑ ชื่อปิณโฑละ ๑ ชื่ออุปาสภะ ๑ ชื่อนิถะ ๑ ชื่อตถะ ๑ ชื่อสุตวา ๑ ชื่อภาวิตัตตะ ๑ ได้อาศัยอยู่ที่ภูเขาอิสิคิลินี้มานาน
เธอทั้งหลาย จงฟังเราระบุชื่อของท่านที่มีธรรมเป็นสาระกว่าสัตว์ ไม่มีทุกข์ หมดความอยาก ได้บรรลุโพธิญาณอย่างดี เฉพาะตนผู้เดียว ผู้ปราศจากลูกศร สูงกว่านรชน ต่อไปเถิด พระปัจเจกพุทธ ผู้มีตัณหาเครื่องนำไปในภพสิ้นแล้ว คือ อริฏฐพุทธ ๑ อุปริฏฐพุทธ ๑ ตครสิขีพุทธ ๑ ยสัสสีพุทธ ๑ สุทัสสนพุทธ ๑ ปิยทัสสีพุทธ ๑ คันธารพุทธ ๑ ปิณโฑลพุทธ ๑ อุปาสภพุทธ ๑ นิถพุทธ ๑ ตถพุทธ ๑ สุตวาพุทธ ๑ ภาวิตัตตพุทธ ๑ สุมภพุทธ ๑ สุภพุทธ ๑ เมถุลพุทธ ๑ อัฏฐมพุทธ ๑ อัสสุเมฆพุทธ ๑ อนิฆพุทธ ๑ สุทาฐพุทธ ๑ พระปัจเจกพุทธ ผู้มีอานุภาพมาก คือ หิงคูพุทธ ๑ หิงคพุทธ ๑ พระมุนีชื่อชาลีมี ๒ องค์ และอัฏฐกพุทธ ๑ โกสัลลพุทธ ๑ อถพุทธ ๑ สุพาหุพุทธ ๑ อุปเนมิพุทธ ๑ เนมิพุทธ ๑ สันตจิตตพุทธ ๑ สัจจพุทธ ๑ ตถพุทธ ๑ วิรชพุทธ ๑ ปัณฑิตพุทธ ๑ กาฬพุทธ ๑ อุปกาฬพุทธ ๑ วิชิตพุทธ ๑ ชิตพุทธ ๑ อังคพุทธ ๑ ปังคพุทธ ๑ คุติจฉิตพุทธ ๑ ปัสสีพุทธ ๑ ได้ละอุปธิอันเป็นมูลแห่งทุกข์แล้ว อปราชิตพุทธได้ชนะมารและพลมาร สัตถาพุทธ ๑ ปวัตตาพุทธ ๑ สรภังคพุทธ ๑ โลมหังสพุทธ ๑ อุจจังคมายพุทธ ๑ อสิตพุทธ ๑ อนาสวพุทธ ๑ มโนมยพุทธ ๑ พันธุมาพุทธ ๑ ผู้ตัดมานะได้ ตทาธิมุตพุทธ ๑ วิมลพุทธ ๑ เกตุมาพุทธ ๑ เกตุมพราคพุทธ ๑ มาตังคพุทธ ๑ อริยพุทธ ๑ อัจจุตพุทธ ๑ อัจจุตคามพยามกพุทธ ๑ สุมังคลพุทธ ๑ ทัพพิลพุทธ ๑ สุปติฏฐิตพุทธ ๑ อสัยหพุทธ ๑ เขมาภิรตพุทธ ๑ โสรตพุทธ ๑ ทุรันนยพุทธ ๑ สังฆพุทธ ๑ อุชชยพุทธ ๑ พระมุนี ชื่อสัยห อีกองค์หนึ่งผู้มีความเพียรไม่ทราม พระพุทธ ชื่ออานันทะ ชื่อนันทะ ชื่ออุปนันทะ ๑๒ องค์ และภารทวาชพุทธ ผู้ทรงร่างกายในภพสุดท้าย โพธิพุทธ ๑ มหานามพุทธ ๑ อุตตรพุทธ ๑ เกสีพุทธ ๑ สิขีพุทธ ๑ สุนทรพุทธ ๑ ภารทวาชพุทธ ๑ ติสสพุทธ ๑ อุปติสสพุทธ ๑ ผู้ตัดกิเลสเครื่องผูกในภพได้ อุปสีทรีพุทธ และสีทรีพุทธ ผู้ตัดตัณหาได้ มังคลพุทธ เป็นผู้ปราศจากราคะ อุสภพุทธ ผู้ตัดข่ายอันเป็นมูลแห่งทุกข์ อุปณีตพุทธ ได้บรรลุบทอันสงบ อุโปสถพุทธ ๑ สุนทรพุทธ ๑ สัจจนามพุทธ ๑ เชตพุทธ ๑ ชยันตพุทธ ๑ ปทุมพุทธ ๑ อุปปลพุทธ ๑ ปทุมุตตรพุทธ ๑ รักขิตพุทธ ๑ ปัพพตพุทธ ๑ มานัตถัทธพุทธ ๑ โสภิตพุทธ ๑ วีตราคพุทธ ๑ กัณหพุทธ ๑ ผู้มีจิตพ้นวิเศษดีแล้ว พระปัจเจกพุทธ ผู้มีอานุภาพมากเหล่านี้ และอื่นๆ มีตัณหาเครื่องนำไปในภพสิ้นแล้ว เธอทั้งหลายจง ไหว้พระปัจเจกพุทธเหล่านั้น ผู้ล่วงเครื่องข้องทั้งปวงได้แล้ว ผู้แสวงหาคุณใหญ่ ผู้มีคุณนับไม่ถ้วน ผู้ปรินิพพานแล้วเถิด ฯ
ฮุจญะตุลลอฮ์ อัลมะฮ์ดี
สถานการณ์ทางการเมืองและความเชื่อในช่วงปลายศตวรรษที่สามและสี่
ในยุคการปกครองของ มุตะวักกิล อับบาซี (ฮ.ศ. 232-247/ค.ศ. 847-861) การเมืองที่ประนีประนอมของมะมูน (ฮ.ศ. 198-218 /ค.ศ. 813-833) และบรรดาคอลีฟะฮ์ภายหลังจากเขามีท่าทีที่ที่แข็งกร้าวต่อชีอะฮ์ ในยุคของมุตะวักกิลเขาสั่งให้ทำลายสุสานของ ฮุเซน บิน อาลี  เขาได้เรียกตัวอิมามท่านท่านที่สิบของชีอะอ์ อิมามฮาดีย์ กับบุตรของท่าน อิมามฮะซันอัสการี จากเมืองมะดีนะฮ์มายังเมืองซามัรรอ เพื่ออยู่ในการควบคุมของคอลีฟะฮ์  มุตะวักกิลทำทุกวิถีทางในการกลั่นแกล้งและไม่เกียรติต่ออิมาม มีรายงานมากมายบ่งบอกว่าผู้ปกครองได้กดดันบรรดาอิมามในเมืองซามัรรออย่างหนัก บรรดาชีอะฮ์ในอิรักและฮิญาซก็ใช้ชีวิตอย่างยากลำบาก มุนตะซิร ผู้เป็นลูกชายและขึ้นปกครองต่อหลังจากผู้เป็นบิดาได้ยกเลิกนโยบายนี้จึงทำให้อิมามฮาดีมีเสรีภาพมากขึ้น แต่นโยบายทางการเมืองของมุตะวักกิลก็ดำเนินต่อไปในยุคของมุสตะอีน (ฮ.ศ. 862-866)  เป็นไปได้ว่าในยุคนี้เองที่อิมามท่านที่สิบของชีอะฮ์ได้ส่ง อุษมาน บินสะอีด เป็นตัวแทนไปยังอิรัก (ซึ่งตัวแทนคนนี้ก็ได้รับการรับรองในยุคของอิมามท่านที่สิบเอ็ด อิมามฮะซันอัสการี ด้วยเช่นกัน)    ยุคสุดท้ายของบรรดาชีอะฮ์ เป็นยุคของตัวแทน แต่แตกต่างจากการแต่งตั้งตัวแทนอื่นๆในยุคอะละวี (อิสมาอีลียะฮ์ ซัยดียะฮ์  ลูกหลานของฮะซัน บิน อาลี) ที่มีขึ้นเพื่อการลุกขึ้นต่อสู้ ทว่าตัวแทนในยุคปลายของบรรดาอิมามนั้นมีขึ้นเพื่อกิจด้านศาสนา เช่น การเก็บเงินคุมส์และซะกาตดี
อิสิคิลิสูตร
อธิบายพระสูตร
ในปปัญจสูทนี อรรถกถามัชฌิมนิกาย ได้อธิบายที่มาของพระปัจเจกพุทธเจ้า หรือพระปัจเจกพุทธฤาษีไว้เพิ่มเติมว่า "ในอดีตกาล เมื่อพระตถาคตยังไม่อุบัติขึ้น กุลธิดาผู้หนึ่งในหมู่บ้านแห่งหนึ่งชานเมืองพาราณสี เฝ้านาอยู่ ได้ถวายดอกบัวดอกหนึ่งกับข้าวตอก 500 ดอกแก่พระปัจเจกพุทธเจ้าองค์หนึ่ง ตั้งความปรารถนาให้ได้บุตร 500 คน. ก็พอดีขณะนั้น พรานล่าเนื้อ 500 คนได้ถวายเนื้อ (ย่าง) อันอร่อยแล้วตั้งความปรารถนาว่า ขอให้พวกเราได้เป็นบุตรของนาง"
ฮุจญะตุลลอฮ์ อัลมะฮ์ดี
สถานการณ์ทางการเมืองและความเชื่อในช่วงปลายศตวรรษที่สามและสี่
เนื่องจากนโยบายทางการเมือง การเงิน การทหารของมุตะวักกิล การเปลี่ยนเมืองหลวงไปยังเมืองซามัรรอ และการโอนเอียงทางด้านมัซฮับไปสู่กลุ่มฮะนาบิละฮ์ ทำให้อำนาจการปกครองอ่อนแอลง กระทั่งเมื่อเขาถูกลอบสังหารในปี ฮ.ศ. 247 ค.ศ. 861 โดยทาสชาวเติร์ก เป็นเหตุให้อำนาจของราชวงศ์อับบาซีเร่มเสื่อมถอยลง   เกิดสงครามขึ้นภายในแบกแดดและซามัรรอ หลังจากการตายของมุตะวักกิล ก็มีการสังหารคอลีฟะฮ์อีกสี่คน ทำให้ราชวงศ์อับบาซีแตกออกเป็นเสี่ยงๆ เป็นหัวหน้ากลุ่ม (อะมีร) กระจัดกระจายในดินแดนอิสลาม เช่นกลุ่มซอฟาริยอน ที่ขัดแย้งกับผู้นำคนก่อนของกลุ่มฏอฮิรียอน เกี่ยวกับเรื่องเอกราชของตน  สถานการณ์ทางการเมืองและศาสนาในช่วงปลายตำแหน่งฮะซัน อัสการี และช่วงต้นหลังจากที่ท่านได้เสียชีวิตไปนั้นอยู่ในยุคการปกครองของมุอ์ตะมิด อับบาซี (ฮ.ศ. 256-892) ที่ถือว่าวิกฤติอย่างมาก ทางด้านการเมืองที่อยู่ในยุคอ่อนแอของราชวงศ์อับบาซี  เกิดการแบ่งฝักแบ่งฝ่ายแข่งแย่งกันขึ้นอย่างกว้างขวาง มุอ์ตะมิด จึงควบคุมอิมามฮะซัน อัสการี ที่ถือว่าเป็นคู่แข่งที่อันตรายในการขึ้นสู่คอลีฟะฮ์ไว้ในเมืองซามัรรอ กระทั่งห้ามไม่ให้บรรชีอะฮ์เข้าพบ  อีกด้านหนึ่ง มุอ์ตะมิด อับบาซี อยู่ใต้อำนาจของพี่ชาย คือ  มุวัฟฟัก บิลลาฮ์ ที่มีอำนาจทางการทหาร ในลักษณะที่ว่า ค.ศ. 882 สามารถยึดอำนาจของคอลีฟะฮ์ได้เบ็ดเสร็จ  มุวัฟฟักและลูกชายของเขา มุอ์ตะฏิด (คอลีฟะฮ์ตั้งแต่ ค.ศ 892-902)และลูกๆ ของเขา มุกตะฟี (ค.ศ.902-908) และมุกตะดิร (ค.ศ. 908-932)  ประสบความสำเร็จในการกู้อำนาจคอลีฟะฮ์กลับมาอีกครั้ง แม้ว่าจะมีอำนาจปกครองเฉพาะในอิรักเท่านั้นก็ตาม แต่พวกเขาก็สามารถขยายอำนาจของตนไปยังอียิปต์ ตะวันตกและอิหร่านผ่านกองกำลังทหารและทางการทูต นับจากยุคของมุอ์ตะฎิดจากนั้นเป็นต้นมาอับบาซีก็ตกอยู่ในอำนาจของครอบครัวชีอะฮ์ชาวฟุรอตและตระกูลที่เพิ่งเข้ารับอิสลาม ชาวญะรอห์ การแก่งแย่งของสองตระกูลนี้ยิ่งทำให้การปกครองระบบเจ้าขุนมูลนายของอับบาซีต้องล่มสลายลง
อิสิคิลิสูตร
อธิบายพระสูตร
"นางดำรงตลอดกาลกำหนดชั่วอายุแล้วไปเกิดในเทวโลก จุติจากเทวโลกมาเกิดในกลีบดอกบัวในชาตสระ (สระที่มีอยู่เองโดยธรรมชาติ). พระดาบสองค์หนึ่งไปพบเข้าก็เลี้ยงไว้. เมื่อนางกำลังเที่ยวเล่นนั่นแหละ ดอกบัวทั้งหลายผุดขึ้นจากพื้นดินทุกๆ ย่างเท้า. พรานป่าคนหนึ่งพบเข้า จึงกราบทูลแด่พระเจ้าพาราณสี. พระราชาทรงนำนางนั้นมาแต่งตั้งให้เป็นอัครมเหสี"
ฮุจญะตุลลอฮ์ อัลมะฮ์ดี
สถานการณ์ทางการเมืองและความเชื่อในช่วงปลายศตวรรษที่สามและสี่
ช่วงปลายศตวรรษที่สามแห่งฮิจเราะฮ์ศักราช ชาวชีอะฮ์ประสบกับวิกฤติผู้นำ เกิดกลุ่มอิสมาอีลียะฮ์ขึ้นในดินแดนต่างๆ เช่น แอฟริกาเหนือ และซีเรียทางตอนเหนือ การเชิญชวนของกลุ่มอิสมาอีลียะฮ์เพิ่มมากขึ้น กระทั่งอะบูอับดิลลาฮ์ ชีอีย์ สามารถรวบรวมผู้ปฏิบัติตามได้ในฝั่งตะวันตกของอาหรับ ในยุคนี้มีบุคคลหนึ่งนามว่า สะอีด บิน ฮุเซน รู้จักกันในนามของ อุบัยดิลลาฮ์ มะฮ์ดี อ้างตนเป็นอิมาม และอะบูอับดิลลาฮ์ก็เป็นผู้หนึ่งที่ปฏิบัติตามเขา อะบูอับดิลลาฮ์สามารถยึดแอฟริกาได้สำเร็จในปี ฮ.ศ. 297/ค.ศ. 909  ต่อมาในปีเดียวกันนั้น ก็แต่งตั้งให้อุบัยดิลลาฮ์มะฮ์ดีขึ้นดำรงตำแหน่งคอลีฟะฮ์ และจัดตั้งรัฐฟาฏิมียานขึ้น  ส่วนอิสมาอีลีที่ไม่ยอมรับคอลีฟะฮ์ ฟาติมียาน ก็จัดตั้งกลุ่มการ์มาติยานขึ้น อีด้านหนึ่ง ชีอะฮ์ซัยดี ก็เกิดกลุ่มซัยดีขึ้นในปี ฮ.ศ. 250 / ค.ศ. 864 ในฏับริสตอน และในปี ฮ.ศ. 284 / ค.ศ. 879 ก็เจัดตั้งรัฐขึ้นในเยเมน  ในยุคนี้ชาวขีอะฮ์จะยึดหลักเทวะวิทยาตาม อะบูสะฮ์ล นูบัคตี (เกิด ฮ.ศ. 237 เสียขีวิต ฮ.ศ. 311) จากนั้นก็ยึดหลักเทวะวิทยาตามเชคมุฟีด
อิสิคิลิสูตร
อธิบายพระสูตร
"พระนางทรงครรภ์. มหาปทุมกุมารอยู่ในพระครรภ์พระมารดา ส่วนกุมารนอกนั้นอาศัยครรภ์มลทินอุบัติขึ้น. กุมารเหล่านั้นเจริญวัย ได้เล่นในสระบัวในอุทยาน นั่งที่ดอกบัวคนละดอก เริ่มตั้งความสิ้นและความเสื่อม ทำปัจเจกโพธิญาณให้เกิดขึ้น"
ฮุจญะตุลลอฮ์ อัลมะฮ์ดี
สถานการณ์ทางการเมืองและความเชื่อในช่วงปลายศตวรรษที่สามและสี่
ช่วงต้นการเร้นกายระยะยาว เป็นยุคที่รู้จักกันในนามของ "ศตวรรษแห่งชีอะฮ์" ช่วงต้นศตวรรษที่สี่แห่งฮิจเราะฮ์ศักราช/ศตวรรษที่สิบแห่งคริสต์ศักราช นิกายซัยดี ครอบครัวอาลิบูยะฮ์ มีอำนาจเหนือดินแดนที่สำคัญของอิหร่าน ได้แก่ ฟอร์ส เรย์ และอิศฟาฮาน  ในปีฮ.ศ. 334/ค.ศ. 945 บะนีอับบาสตกอยู่ภายใต้อำนาจของชีอะฮ์อาลิบูยะฮ์  เบื้องต้นอาลิบูยะฮ์นั้นเป็นชีอะฮ์ซัยดี เมื่องขึ้นปกครองก็เปลี่ยนมาเป็นชีอะฮ์สิบสองอิมาม ในยุคอาลิบูยะฮ์ ก็มีการปกครองชีอะฮ์ในดินแดนอื่นๆ เช่น ฟาฏิมียาน ในอียิปต์และแอฟริกาเหนือ บะนีฮัมดาน ทางตอนเหนือของอิรักและซีเรีย  และการปกครองของอิดรีซิยาน ที่ปกครองดินแดนส่วนหนึ่งทางแอฟริกาเหนือ   เนื่องจากอิทธิพลของฟาฏิมียานและอาลิบูยะฮ์ในดินแดนที่เป็นจุดศูนย์กลางของอิสลามทำให้ชีอะฮ์มีความเข้มแข็งทั้งทางด้านศาสนาและแนวความคิด ถือได้ว่าเป็นยุครุ่งเรืองและผลงานทางวิชาการก็เกิดขึ้นมากมายในยุคนี้ อาลิบูยะฮ์เป็นผู้เผยแผ่วิชาการของชีอะฮ์  อีกทั้งให้การสนับสนุนบรรดานักการศาสนา กระทั่งเป็นการปูทางการเข้ามาของแนวคิดด้านเทวะวิทยาของมุอ์ตะซีละฮ์สู่ชีอะฮ์
อิสิคิลิสูตร
อธิบายพระสูตร
คาถาพยากรณ์ของท่านได้มีดังนี้ว่า ดอกบัวในกอบัวเกิดขึ้นในสระบานแล้ว................สโรรุหํ ปทุมปลาสปตฺตชํ
ถูกหมู่แมลงภู่เคล้าคลึง ก็เข้าถึงความ................สุปุปฺผิตํ ภมรคณานุจิณฺณํ
ร่วงโรย บุคคลรู้แจ้งข้อนี้แล้ว......................อนิจฺจตายุปคตํ วิทิตฺวา
พึงเป็นผู้ เดียว เที่ยวไปเหมือนนอแรด................เอโก จเร ขคฺควิสาณกโปฺป’’ติฯ
พระปัจเจกพุทธเจ้าทั้งหลายเหล่านั้นได้อยู่ในภูเขานั้นมาแต่กาลครั้งนั้น. และแต่ครั้งนั้นมา ภูเขานั้นจึงได้เกิดชื่อว่า อิสิคิลิ
ประมวลกฎหมายแพ่งสวิส
ประมวลกฎหมายแพ่งสวิส (Zivilgesetzbuch; Civil Code; Code civil; Codice civile) เป็นประมวลกฎหมายแพ่งแห่งประเทศสวิสเซอร์แลนด์ ซึ่งประกาศใช้เมื่อวันที่ 10 ธันวาคม ค.ศ. 1907 (พ.ศ. 2450) และมีผลใช้บังคับตั้งแต่วันที่ 10 ธันวาคม ค.ศ. 1912 (พ.ศ. 2455) มาจวบจนปัจจุบันนี้ ประมวลกฎหมายนี้ได้อีกชื่อว่า "ประมวลกฎหมายแพ่งสวิส ฉบับวันที่ 10 ธันวาคม ค.ศ. 1912" (Swiss Civil Code of 10 December 1907)
ประมวลกฎหมายฉบับนี้ร่างขึ้นโดยมีประมวลกฎหมายแพ่งเยอรมัน (Bürgerliches Gesetzbuch) เป็นต้นแบบหลัก และมีประมวลกฎหมายแพ่งฝรั่งเศส (Code civil) เป็นต้นแบบรอง ประมวลกฎหมายแพ่งสวิสยังมีอิทธิพลต่อการจัดทำประมวลกฎหมายแพ่งเป็นของตนเองในหลาย ๆ ประเทศ เช่น ประเทศเปรู ประเทศตุรกี และประเทศไทยด้วย
มังสวิรัติ
มังสวิรัติ สามารถหมายถึง
ทะเลสาบเวิร์ท
ทะเลสาบเวิร์ท (Wörthersee; Vrbsko jezero) เป็นทะเลสาบน้ำจืดขนาดใหญ่ตั้งอยู่ในรัฐคารินเทีย ทางตอนใต้ของประเทศออสเตรีย เป็นหนึ่งในสถานที่ท่องเที่ยวที่มีชื่อเสียงและได้รับความนิยมอย่างมากแห่งหนึ่งของออสเตรีย
ทะเลสาบเวิร์ท เกิดจากการละลายของธารน้ำแข็งโบราณที่ไหลไปตามเนินเขาคารินเทียกลาง จนเกิดเป็นทะเลสาบขนาดใหญ่ ที่มีปริมาตรน้ำ 816 ล้านลูกบาตรเมตร มีสภาพภูมิอากาศอบอุ่น อุณหภูมิโดยเฉลี่ยอยู่ที่ 28 องศาเซลเซียส เนื่องจากมีเทือกเขาป้องกันอากาศหนาวอยู่ ทำให้มีภูมิอากาศแบบเมดิเตอร์เรเนียน เมื่อถึงฤดูหนาว โดยปกติน้ำที่นี่จะยังไม่แข็งตัวเป็นน้ำแข็งจนกว่าจะก่อนถึงเดือนมกราคม และจะกลายเป็นน้ำแข็งก็ต่อเมื่อฤดูหนาวนั้นอุณหภูมิหนาวจัดเท่านั้น โดยอุณหภูมิจะเริ่มเย็นตั้งแต่ปลายเดือนกันยายน แต่ในช่วงฤดูใบไม้ร่วงอากาศจะอบอุ่น อีกทั้งสีของน้ำจะแปรเปลี่ยนไปตามฤดูกาล และจากสภาพภูมิอากาศที่อบอุ่นทำให้เป็นหนึ่งในแหล่งที่เป็นที่เล่นน้ำและแล่นเรือใบรวมถึงอาบแดดที่ได้รับความนิยมอย่างมากในออสเตรเลีย และยังเป็นแหล่งอาศัยของสัตว์ป่าชนิดต่าง ๆ ทั้ง นก, ปลา, สัตว์สะเทินน้ำสะเทินบก และสัตว์เลื้อยคลานหลายชนิด โดยเฉพาะกลันโฟร์ตทางทิศตะวันออกที่เป็นเขตป่าอนุรักษ์ เป็นที่ตั้งของเขตสงวนนาทูรา 2000 ทะเลสาบเวิร์ท ในช่วงฤดูร้อนได้รับความนิยมอย่างมาก จึงเกิดมีการปลูกสร้างบ้านและที่พักอาศัยที่มีความสวยงามอยู่รอบ ๆ ทะเลสาบ ทั้งสถาปัตยกรรมแบบบาโรก, ศิลปะสมัยใหม่ และบ้านในชนบทของอังกฤษ อีกทั้งเป็นแรงบันดาลให้ศิลปินและจิตรกรจำนวนมากใช้ที่นี่เป็นฉากหลังในงานศิลปะ ตลอดจนใช้เป็นฉากในการถ่ายทำภาพยนตร์เรื่องต่าง ๆ อีกทั้งยังเป็นสถานที่ ๆ ใช้ในการแข่งขันไตรกีฬาที่ใหญ่ที่สุดในออสเตรีย คือ ไตรกีฬาคนเหล็ก ตลอดจนหาดทรายริมทะเลสาบก็ใช้เป็นสถานที่แข่งขันวอลเลย์บอลชายหาด และยังมีสไลเดอร์ขนาดใหญ่ของเทศบาลเมืองที่ให้บริการฟรีแก่ผู้มาเล่นน้ำด้วย
ในด้านชีวภาพ ที่นี่มีปลาอย่างน้อย 21 ชนิด ทั้งปลาพื้นถิ่น หลายชนิดเป็นปลาหายาก รวมถึงปลาเวลส์ ปลาหนังขนาดใหญ่ที่สุดของทวีปยุโรป และปลาแสงอาทิตย์หูยาว ซึ่งเป็นปลาต่างถิ่นจากทวีปอเมริกาเหนือ ที่ยังไม่มีรายงานการสร้างความเสียหายให้แก่สิ่งแวดล้อม และยังเป็นแหล่งอาศัยและทำรังวางไข่ของนกเป็ดผีใหญ่ ที่ใหญ่ที่สุดในออสเตรียอีกด้วย
ธงชาติสาธารณรัฐแอฟริกากลาง
ธงชาติสาธารณรัฐแอฟริกากลาง เป็นธงรูปสี่เหลี่ยมผืนผ้า กว้าง 3 ส่วน ยาว 5 ส่วน พื้นธงแบ่งเป็นแถบสีขนาดเท่ากัน 4 แถบ ได้แก่แถบสีน้ำเงิน สีขาว สีเขียว และสีเหลือง ที่มุมธงบนด้านคันธงในแถบสีน้ำเงินมีรูปดาวห้าแฉกสีเหลือง 1 ดวง  กลางธงชาตินั้นมีแถบสีแดงพาดผ่านตามแนวตัง กว้างประมาณ 1 ใน 5 ส่วนของความยาวธง ธงนี้ออกแบบโดย บาร์เตเลมี โบกองดา (Barthélemy Boganda) ประธานาธิบดีคนแรกของดินแดนปกครองตนเองอูบองกี-ชารี (Oubangui-Chari - ต่อมาคือประเทศสาธารณรัฐแอฟริกากลาง) ซึ่งเชื่อว่า "ฝรั่งเศสและแอฟริกาต้องก้าวเดินไปด้วยกัน"  และได้ประกาศใช้เป็นธงชาติอย่างเป็นทางการเมื่อวันที่ 1 ธันวาคม พ.ศ. 2501 หลังการประกาศเอกราชจากฝรั่งเศสประมาณ 4 เดือน
ด้วยความเชื่อข้างต้น โบกองดาจึงได้รวมเอาสีจากธงชาติฝรั่งเศสเข้ากับสีพันธมิตรแอฟริกาในธงนี้ โดยสีแดงนั้นหมายถึงเลือดของประชาชนที่หลั่งออกมาในการต่อสู้เรียกร้องเอกราช และจะไหลรินเพื่อปกป้องชาติต่อไป สีน้ำเงินหมายถึงท้องฟ้าและเสรีภาพ สีขาวคือตัวแทนของความบริสุทธิ์และความสง่างาม สีเขียวเป็นสัญลักษณ์ของความหวังและความเชื่อมั่น และสีเหลืองเป็นเครื่องหมายของความมีขันติธรรม  ดังนั้น ความหมายโดยรวมของธงชาติ จึงหมายถึงความปรารถนาของชาวแอฟริกากลางในความเป็นเอกภาพของชาวโลก โดยเฉพาะอย่างยิ่งในชนชาวแอฟริกาด้วยกัน
วัดถ้ำผาน้ำทิพย์
ดังนั้นในปี พ.ศ. 2517 ประสิทธิ์ ทองใบใหญ่ รองผู้ว่าราชการจังหวัดร้อยเอ็ด ในสมัยนั้น จึงได้กราบนิมนต์ท่าน พระอาจารย์ศรี มหาวีโร วัดประชาคมวนาราม จังหวัดร้อยเอ็ด เพื่อให้ท่านพิจารณาตั้งวัดเป็นการถาวรขึ้น ท่านได้ส่งพระมาจำพรรษา จำนวน 5 รูป ซึ่งมี หลวงปู่ บุญศรี ญาณธมฺโม รวมอยู่ด้วย จนตั้งวัดเมื่อวันที่ 16 เมษายน พ.ศ. 2535 ผู้ขออนุญาตสร้างวัดคือ นายทองหล่อ วรเชษฐ ได้รับพระราชทานวิสุงคามสีมาเมื่อวันที่ 27 พฤษภาคม พ.ศ. 2558
พระมหาเจดีย์ชัยมงคล
วัดเป็นที่ประดิษฐาน "พระมหาเจดีย์ชัยมงคล" ซึ่งได้เริ่มก่อสร้างใน พ.ศ. 2528 โดยมีพระเทพวิสุทธิมงคล หรือหลวงปู่ศรีมหาวีโร ซึ่งเป็นศิษย์ของพระครูวินัยธรมั่น ภูริทตฺโต เป็นผู้ดำเนินการก่อสร้าง โดยมีวัตถุประสงค์เพื่อให้เป็นศูนย์กลางการฝึกอบรมในด้านการบำเพ็ญปฏิบัติสมถวิปัสสนากรรมฐานแก่พระภิกษุสงฆ์และพุทธศาสนิกชน
พระมหาเจดีย์ชัยมงคลภายในบรรจุพระบรมสารีริกธาตุ มีลักษณะเป็นรูประฆังคว่ำ ศิลปะผสมผสานระหว่างภาคกลางและภาคอีสาน ภายนอกพระมหาเจดีย์ชัยมงคล มีวิหารคด หอระฆัง และเจดีย์บริวารทั้ง 8 องค์ มีความกว้าง 101 เมตร ความยาว 101 เมตร ความสูง 101 เมตร สร้างในเนื้อที่ 101 ไร่ และยอดทองคำใช้ทองคำมี่มีน้ำหนักถึง 60 กิโลกรัม ภายในนอกจากประดิษฐานพระบรมสารีริกธาตุซึ่งอยู่ชั้นบนสุด แล้วยังเป็นที่ประดิษฐานรูปเหมือนของพระเกจิอาจารย์ในอดีตทั้ง 101 องค์ มีพิพิธภัณฑ์วิปัสสนากรรมฐานของหลวงปู่ศรี
พระมหาเจดีย์ชัยมงคลออกแบบโดยกรมศิลปากร เป็นสีขาวตกแต่งลวดลายตระการตาด้วยสีทองเหลืองอร่าม รายล้อมด้วยเจดีย์องค์เล็กทั้ง 8 ทิศสร้าง ในเนื้อที่ 101 ไร่ กว้าง 101 เมตร ยาว 101 เมตร ความสูง 101 เมตร รวมยอดทองคำเป็น 109 เมตร ใช้ทอง คำหนัก 4,750 บาท หรือประมาณ 60 กิโลกรัม ภายในองค์พระมหาเจดีย์เหมือน อยู่บนวิมานแดนสวรรค์
งานประกาศผลรางวัลออสการ์ ครั้งที่ 62
งานประกาศผลรางวัลออสการ์ ครั้งที่ 62 เป็นงานมอบรางวัลสำหรับภาพยนตร์ที่เข้าฉายในปีค.ศ. 1989
รางวัล
ผู้ที่ได้รับรางวัลแต่ละหมวดหมู่จะแสดงในรูปแบบตัวหนา
ภาพยนตร์ยอดเยี่ยม
สู่มิตรภาพ ณ ปลายฟ้า
นักแสดงนำชายยอดเยี่ยม
แดเนียล เดย์-ลูวิส - บุรุษผู้ไม่ยอมแพ้
นักแสดงสมทบชายยอดเยี่ยม
เดนเซล วอชิงตัน - เกียรติภูมิชาติทหาร
นักแสดงสมทบหญิงยอดเยี่ยม
เบรนดา ฟริกเกอร์ - บุรุษผู้ไม่ยอมแพ้
ผู้กำกับภาพยนตร์ยอดเยี่ยม
โอลิเวอร์ สโตน - เกิดวันที่ 4 กรกฎาคม
บทภาพยนตร์ดั้งเดิมยอดเยี่ยม
ครูครับ เราจะสู้เพื่อฝัน - ทอม ชูลแมน
บทภาพยนตร์ดัดแปลงยอดเยี่ยม
สู่มิตรภาพ ณ ปลายฟ้า - อัลเฟรด อูห์รี
ถ่ายภาพยอดเยี่ยม
เกียรติภูมิชาติทหาร - เฟรดดี ฟรานซิส
กำกับศิลป์ยอดเยี่ยม
Batman - Anton Furst and Peter Young
ออกแบบเครื่องแต่งกายยอดเยี่ยม
เฮนรี่ที่ 5 จอมราชันย์ - ฟิลลิส ดอลตัน
บันทึกเสียงยอดเยี่ยม
Glory - Donald O. Mitchell, Gregg Rudloff , Elliot Tyson and Russell Williams II
ลำดับภาพยอดเยี่ยม
Born on the Fourth of July - David Brenner and Joe Hutshing
ลำดับเสียงยอดเยี่ยม
ขุมทรัพย์สุดขอบฟ้า 3 ตอน ศึกอภินิหารครูเสด - Richard Hymns and Ben Burtt
เทคนิคพิเศษยอดเยี่ยม
ดิ่งขั้วมฤตยู
แต่งหน้ายอดเยี่ยม
สู่มิตรภาพ ณ ปลายฟ้า - Manlio Rocchetti, Lynn Barber and Kevin Haney
เพลงประกอบภาพยนตร์ยอดเยี่ยม
เพลง Under the Sea จาก เงือกน้อยผจญภัย - ทำนองโดย อลัน เมนเคน เนื้อร้องโดย โฮเวิร์ด แอชแมน ขับร้องโดย ซามูเอล อี.ไรท์
ดนตรีประกอบภาพยนตร์ยอดเยี่ยม
เงือกน้อยผจญภัย - อลัน เมนเคน
ภาพยนตร์แอนิเมชันขนาดสั้นยอดเยี่ยม
Balance
ภาพยนตร์สารคดีขนาดสั้นยอดเยี่ยม
The Johnstown Flood
ภาพยนตร์สารคดียอดเยี่ยม
Common Threads: Stories from the Quilt
ภาพยนตร์ภาษาต่างประเทศยอดเยี่ยม
ซีเนม่า พาราดิโซ (อิตาลี) - จูเซปเป ทอร์นาทอเร
วังลาลครห์
วังลาลครห์ (Lalgarh Palace; लालगढ़ महल) เป็นวังและโรงแรมอนุรักษ์ในพิกาเนร์ รัฐราชสถาน สร้างสำหรับมหาราชาคงคา สิงห์ แห่งรัฐมหาราชาพิกาเนร์ ตั้งแต่ ค.ศ. 1902 ถึง ค.ศ. 1926 ส่วนหนึ่งของวังซึ่งคือวังลักษมีนิวาส (Laxmi Niwas Palace) นั้นในปัจจุบันได้เปิดให้เช่า ซึ่งกำลังเปิดบริการเป็นโรงแรมอนุรักษ์ (heritage hotel) อยู่
ประวัติศาสตร์
วังลาลครห์เริ่มสร้างขึ้นใน ค.ศ. 1902 และเสร็จใน ค.ศ. 1926 ตามสถาปัตยกรรมอินโดซาราเซน สร้างโดยรัฐบาลบริเตนที่ปกครองอินเดียอยู่ ถวายแก่มหาราชาคงคา สิงห์ (Ganga Singh; ค.ศ. 1881–1942) ชื่อลาลครห์ ตามพระนามของมหาราชาลาลล์ สิงห์ (Lall Singh) พระบิดา
มหาราชาคงคา สิงห์ ทรงเป็นที่เลื่องลือถึงการศิขาร (shikaars) หรือการล่าสัตว์ในพื้นที่ล่าสัตว์ที่คชเนร์ (Gajner) วังนี้เคยเป็นที่รับรองฌอร์ฌ เกลม็องโซ ใน ค.ศ. 1920 เช่นเดียวกันกับ Queen Mary, พระเจ้าจอร์จที่ 5, Lord Harding และ Lord Irwin
วัดกลางมิ่งเมือง
วัดกลางมิ่งเมือง เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองร้อยเอ็ด จังหวัดร้อยเอ็ด ที่ดินตั้งวัดมีเนื้อที่ 8 ไร่ 1 งาน 48 ตารางวา
วัดกลางมิ่งเมือง เดิมชื่อ วัดกลาง เหตุเพราะตั้งอยู่กลางเมืองร้อยเอ็ด สันนิษฐานว่าสร้างก่อนตั้งเมืองร้อยเอ็ด ในขณะนั้นอยู่ในการปกครองของขอม วัดเป็นที่ประดิษฐานพระพุทธรูปประจำเมืองร้อยเอ็ด พระพุทธมิ่งเมืองมงคล สร้างขึ้นในสมัยอยุธยา ตั้งวัดเมื่อ พ.ศ. 2084 ได้รับพระราชทานวิสุงคามสีมาเมื่อ พ.ศ. 2090 ในอดีตเคยใช้เป็นสถานที่ประกอบพิธีถือน้ำพิพัฒน์สัตยา เขตวิสุงคามสีมา กว้าง 20 เมตร ยาว 40 เมตร
ในสมัยของนายวิญญู อังคณารักษ์ เป็นผู้ว่าราชการจังหวัดร้อยเอ็ดได้ขอพระราชทานยกวัดราษฎร์ขึ้นเป็นพระอารามหลวงชั้นตรี ชนิดสามัญ ตั้งแต่วันที่ 26 พฤษภาคม พ.ศ. 2508 ด้านการศึกษายังเป็นสถานที่ศึกษาปริยัติธรรมและสถานที่สอบธรรมสถานชื่อ โรงเรียนสุนทรธรรมปริยัติ โดยโรงเรียนพระปริยัติธรรมแผนกธรรมและบาลี เปิดสอนเมื่อ พ.ศ. 2413 และโรงเรียนพระปริยัติธรรมแผนกสามัญ เปิดสอนเมื่อ พ.ศ. 2514
ปทุมวดี โสภาพรรณ
กาณฏ์มณี เค้ามูลคดี เป็นที่รู้จักในชื่อ ปทุมวดี โสภาพรรณ (ชื่อเดิม: ปทุมวดี พุ่มสว่าง; 	7 กุมภาพันธ์ พ.ศ. 2492 – 7 กันยายน พ.ศ. 2563) เป็นนักร้องและนักแสดงชาวไทย และเป็นภรรยาของรอง เค้ามูลคดี
ประวัติ
ปทุมวดี โสภาพรรณ มีชื่อจริงว่า ปทุมวดี พุ่มสว่าง เกิดในครอบครัวมุสลิมในเขตหนองจอก เป็นบุตรคนที่สองจากทั้งหมดสามคนของเอิบ พุ่มสว่าง จบชั้นมัธยมต้นจากโรงเรียนวัดหนองจอก แล้วมีโอกาสร่วมวงดนตรีของพร ภิรมย์ เป็นนักร้องอัดแผ่นเสียง  ต่อมาได้เปลี่ยนชื่อเป็น ปทุมวดี โสภาพรรณ ตั้งชื่อโดยดารารัตน์  เกียรติเกิดสุข  ร้องเพลงตามไนท์คลับและรายการโทรทัศน์  ปทุมวดีเริ่มเล่นละครโทรทัศน์จากการชักชวนโดยเทิ่ง สติเฟื่อง รับบทนำในเรื่อง รอยมลทิน ฉายทางช่อง 5
ปทุมวดี เลิกร้องเพลงตามไนท์คลับหลังจากมีบุตรกับรอง เค้ามูลคดี ทั้งคู่แต่งงานกันเมื่อประมาณ พ.ศ. 2509 และเปลี่ยนไปนับถือศาสนาพุทธตามสามี ปทุมวดีหันมารับงานแสดงละคร และภาพยนตร์เพียงอย่างเดียว จนกระทั่งได้เป็นผู้จัดละครโทรทัศน์ ผลิตละครเรื่องยอดคุณลูก, คนอยู่วัด และพ่อดอกประดู่ ให้ช่อง 3 และช่อง 5
ปทุมวดีมีบุตรสาวกับรอง เค้ามูลคดี คือ ปัทมวรรณ เค้ามูลคดี (ยุ้ย) และมีบุตรบุญธรรม 2 คน
เมื่อ พ.ศ. 2548 ปทุมวดีป่วยเป็นโรคไทรอยด์จนร่างกายผ่ายผอม จากเดิมที่มีรูปร่างค่อนข้างอ้วน เธอจึงอาศัยโอกาสนี้เข้าทำศัลยกรรมพลาสติก จนหน้าตาผิวพรรณดูอ่อนกว่าวัย ใน พ.ศ. 2555 ปทุมวดีเริ่มผ่ายผอมจากอาการป่วยด้วยโรคไทรอยด์เป็นพิษอีกครั้ง ทำให้น้ำหนักตัวที่เคยมี 60 กิโลกรัม ลดลงเหลือ 36 กิโลกรัม และมีภาวะจำอะไรไม่ได้ และเป็นโรค ALS
หมอปลา มือปราบสัมภเวสี
จีรพันธ์ เพชรขาว หรือที่รู้จักในชื่อ หมอปลา มือปราบสัมภเวสี (เกิดเมื่อวันที่ 7 มีนาคม พ.ศ. 2521) เป็นผู้ดำเนินรายการโทรทัศน์ นักแสดง นักเขียน อินฟลูเอนเซอร์ ยูทูบเบอร์ ค้าขาย ผู้เชี่ยวชาญด้านไสยศาสตร์และความเชื่อ มักช่วยเหลือให้คำปรึกษาทางด้านไสยศาสตร์ โดยไม่เรียกค่าตอบแทนใด ๆ ทั้งสิ้น
ประวัติ
จีรพันธ์ เพชรขาว เกิดเมื่อวันที่ 7 มีนาคม พ.ศ. 2521 ที่จังหวัดเพชรบุรี มีพี่น้องทั้งหมด 6 คน และเป็นบุตรคนที่ 4 ของครอบครัว ปัจจุบัน คู่สมรสคือ รภัสสรณ์ ฤทธิธนไพบูลย์ หมอปลา ชื่อเสียงด้านการปราบผี และไสยศาสตร์ อีกทั้งยังช่วยจับพระสงฆ์ที่กระทำความผิดต่อพุทธศาสนา จนกระทั่ง คชาภา ตันเจริญ ได้ขนานนามว่า หมอปลา มือปราบพระ หมอปลา มีความสนิทสนมกับคนในวงการบันเทิงหลายคน อาทิ กรรชัย กำเนิดพลอย คชาภา ตันเจริญ เป็นต้น เป็นบุคคลที่เกี่ยวข้องกับบุคคลที่มีชื่อเล่นว่า ใบตอง (สีกา ที่ร่วมเสพเมถุน) ในการเปิดเผยข้อมูลต่างๆ ต่อสาธารณชน เหตุใบตองเสพเมถุนกับพงศกร จันทร์แก้ว ขณะดำรงสมณเพศ หมอปลา เป็นที่พูดถึงในการที่ตนชอบแกล้งรัตนา ซึ่งเป็นคนที่ถูกนำมารักษาตัวที่บ้านพักของหมอปลา และมีผู้คนพูดถึง รัตนา และจีรพันธ์ เป็นอย่างมาก
พิธีกร
โทรทัศน์
ออนไลน์
เจสสิก้า อมรกุลดิลก
เจสสิก้า อมรกุลดิลก (18 ธันวาคม พ.ศ. 2528) เป็นนางแบบชาวไทย มีชื่อเสียงจากการเป็นตัวแทนของประเทศไทยที่ชนะเลิศในแข่งขันรายการ เอเชียเน็กซต์ท็อปโมเดล ฤดูกาลที่ 1 รายการเรียลลิตีโชว์ของสิงคโปร์
เธอมีผลงานถ่ายแบบตามนิตยสารต่าง ๆ อาทิ ฮาร์เพอส์บาซาร์ (Harper's Bazaar) ของประเทศสิงคโปร์ และนิตยสารไนลอน (Nylon Magazine) ประเทศไทย
ประวัติ
เจสสิก้า อมรกุลดิลก มีชื่อเล่นว่า เจส หรือ เจสซี่ มีชื่อเดิมว่า รัตนา ยิ้มจันทร์ ชื่อเล่น กอล์ฟ เกิดเมื่อวันที่ 18 ธันวาคม พ.ศ. 2528 ที่โรงพยาบาลอานันทมหิดล จังหวัดลพบุรี บิดาเป็นชาวเยอรมัน ส่วนมารดาเป็นชาวไทย เมื่อเธอมีอายุได้ 2 ขวบก็ได้ไปพำนักอยู่ในจังหวัดชัยนาท และปีต่อมามารดาก็เสียชีวิตและไม่เคยพบกับบิดาเลย เธอจึงตกอยู่ในการดูแลของตาและยายโดยมีอาเป็นพ่อแม่บุญธรรม
ในวัยเด็กเธอมักร่วมกิจกรรมของโรงเรียน เช่น เป็นตัวแทนดรัมเมเยอร์ไม้หนึ่ง หรือถือป้ายนำขบวน เธอกล่าวว่าเธอเป็นนักกีฬาประจำจังหวัดและเคยรับโควต้าไปเรียนโรงเรียนกีฬาที่จังหวัดสุพรรณบุรีและคัดวอลเลย์บอลทีมชาติด้วย หลังจบการศึกษาระดับมัธยมศึกษาเธอจึงเข้ามาพำนักในกรุงเทพมหานครกับพ่อแม่บุญธรรม
ก่อนหน้านี้เธอเคยเข้าศึกษาในมหาวิทยาลัยอัสสัมชัญ แต่ด้วยเธอเข้าประกวดอีลิทโมเดลลุคไทยแลนด์ทั้งมีผลงานถ่ายแบบด้วย เธอจึงหยุดเรียนและย้ายมาศึกษาอยู่ในคณะมนุษยศาสตร์ สาขาธุรกิจการบิน มหาวิทยาลัยกรุงเทพ
การเดินแบบและการประกวด
เจสสิก้าเริ่มเป็นนางแบบพาร์ตไทม์มาตั้งแต่อายุ 17 ปี หลังมีแมวมองติดต่อให้ไปถ่ายแบบและโฆษณา โดยผลงานชิ้นแรกของเธอคือถ่ายโฆษณา Blink White กับแคทรียา อิงลิช และต่อด้วยงานโฆษณาฟิตเน่กับสุจิรา อรุณพิพัฒน์
เจสสิก้า ได้เข้าร่วมการแข่งขันของรายการ เอเชียเน็กซต์ท็อปโมเดล ฤดูกาลที่ 1 ที่มีผู้สมัครกว่าสองพันคนจากการชักชวนของเพื่อน เธอจึงได้สมัครและได้รับการตอบรับเป็น 1 ใน 45 คนเพื่อแคสติ้งหานางแบบ 14 คนสุดท้ายเพื่อเข้าแข่งขัน โดยต้องพบกับผู้เข้าแข่งขันชาวเอเชียชาติต่าง ๆ อีก 13 คน โดยทางรายการจะมอบโจทย์ให้ทำ ซึ่งเจสสิก้าถูกเรียกเป็นผู้ชนะประจำสัปดาห์อยู่หลายหน และได้รับเลือกเป็นผู้ชนะของรายการในการแข่งขันสัปดาห์สุดท้ายในที่สุด โดยกรรมการได้ให้เหตุผลว่า "เจสสิก้าสามารถถ่ายภาพออกมาได้อย่างงดงามสม่ำเสมอ รวมถึงชนะโจทย์บ่อยครั้ง และไม่เคยตกเป็นสองคนสุดท้าย" หลังสิ้นการแข่งขัน เจสสิก้าได้รับเงินรางวัล 100,000 ดอลลาร์ (ราว 3 ล้านบาท) เธอกล่าวว่าส่วนหนึ่งจะนำไปบริจาคให้องค์กรการกุศลสำหรับเด็ก เพราะสมัยเด็กเห็นเพื่อนหลายคนที่เรียนดีแต่ขาดทุนทรัพย์ จึงอยากมอบโอกาสทางการศึกษาให้กับเด็กคนอื่น ๆ
ชีวิตส่วนตัว
เจสสิก้า มีความสามารถในการใช้ภาษาอังกฤษ โดยเกิดจากการฝึกฝนของเธอด้วยการอ่านหนังสือหรือดูรายการโทรทัศน์เป็นภาษาอังกฤษ เธอชอบทานผักและผลไม้ ไม่ค่อยทานอาหารทอดมากนัก และดูแลตนเองด้วยการทำจิตใจให้แจ่มใส
ปัจจุบันเธอคบหาอยู่กับปิยพันธ์ เปาอินทร์
ไซออนจิ ยะซุโกะ
ไซออนจิ ยะซุโกะ (西園寺寧子, 1835-6 กันยายน 1900) หรือ ฟุจิวะระ โนะ เนชิ พระสนมใน จักรพรรดิโกะ-ฟุชิมิ จักรพรรดิองค์ที่ 93 แห่งญี่ปุ่นและเป็นพระราชมารดาของ จักรพรรดิโคงง และ จักรพรรดิโคเมียว จักรพรรดิผู้อ้างสิทธิ์องค์ที่ 1 และองค์ที่ 2 ในราชบัลลังก์ดอกเบญจมาศจาก ราชสำนักเหนือ นอกจากนี้ยังเป็นพระมารดาของ เจ้าหญิงจุนชิ จักรพรรดินีใน จักรพรรดิโกไดโงะ จักรพรรดิองค์ที่ 96 และพระมารดาบุญธรรมของ จักรพรรดิฮะนะโซะโนะ จักรพรรดิองค์ที่ 95 ต่อมาได้ออกบวชเป็นภิกษุณีได้ฉายาทางธรรมว่า โคงิมงอิง (広義門院)
โรงเรียนนครหลวง "อุดมรัชต์วิทยา"
โรงเรียนนครหลวง "อุดมรัชต์วิทยา" (ภาษาอังกฤษ: Nakornluang Udomrat Wittaya School) สังกัดสำนักงานเขตพื้นที่การศึกษามัธยมศึกษาพระนครศรีอยุธยา สำนักงานคณะกรรมการการศึกษาขั้นพื้นฐาน กระทรวงศึกษาธิการ เปิดทำการสอนตั้งแต่ พ.ศ. 2494 ปัจจุบันโรงเรียนนครหลวง "อุดมรัชต์วิทยา" เป็นโรงเรียนมัธยมศึกษาขนาดกลาง จัดการเรียนการสอนทั้งระดับมัธยมศึกษาตอนต้นและมัธยมศึกษาตอนปลาย (ม.1-ม.6) เป็นสถานศึกษาที่ได้รับรางวัลพระราชทาน ปี พ.ศ. 2535 และเป็นโรงเรียนมาตรฐานสากล (World-Class Standard School) ระดับ ScQA ปี พ.ศ. 2563
รายนามผู้บริหาร
ตั้งแต่ พ.ศ. 2494 - ปัจจุบัน มีรายนามผู้บริหารสถานศึกษาเรียงตามลำดับ ดังนี้
นางสาวไทย 2563
นางสาวไทย 2563 เป็นการจัดประกวดนางสาวไทยครั้งที่ 52 ซึ่งดำเนินจัดประกวดโดยคุณอดิศร สุดดี ประธานบริหารกลุ่มบริษัทในเครือเอ็มกรุ๊ป ซึ่งนางสาวไทย 2563 จะทำกิจกรรมการเก็บตัวผู้เข้าประกวดที่จังหวัดเชียงใหม่, จังหวัดลำพูน และ จังหวัดลำปาง ระหว่างวันที่ 27 พฤศจิกายน จนถึง 30 พฤศจิกายน 2563 โดยจัดประกวดรอบตัดสินในวันที่ 13 ธันวาคม 2563 ณ ศูนย์ประชุมและแสดงสินค้านานาชาติเฉลิมพระเกียรติ 7 รอบ พระชนมพรรษา 5 ธันวาคม 2554 จังหวัดเชียงใหม่ ในช่วงท้ายของการประกวด สิรีธร ลีห์อร่ามวัฒน์ นางสาวไทย 2562 และนางงามนานาชาติ 2019 ได้สวมมงกุฎให้กับ ณัฐพัชร พงษ์ประพันธ์ เป็นผู้ครองตำแหน่งนางสาวไทยคนใหม่
ลำดับการประกาศชื่อ
§ ได้รับการโหวตเข้ามาอยู่ใน 16 คนสุดท้าย จาก รางวัลพิเศษ มิสป๊อปปูล่าโหวต และ Miss Natural Facial Skin By Kaelyn
Miss Thailand X Photo Challenges
เป็นกิจกรรมพิเศษที่ช่างภาพจะเลือกถ่ายภาพสาวงามในแคมเปญ "เมื่อผู้หญิง เปรียบเสมือนความงาม ดุจดอกไม้" ณ สวนดอกไม้ I Love Flower Farm อำเภอแม่ริม จังหวัดเชียงใหม่
ผู้เข้าประกวด
ผู้เข้าประกวด 30 คนสุดท้ายที่ได้รับการยืนยัน
สายอาร์บัตสโค-โปครอฟสกายา
สายอาร์บัตสโค-โปครอฟสกายา (Арба́тско-Покро́вская ли́ния, ) (สาย 3) เป็นหนึ่งในเส้นทางของรถไฟใต้ดินมอสโก กรุงมอสโก ประเทศรัสเซีย มีจำนวน 22 สถานี ระยะทาง 45.1 km ทำให้เป็นเส้นทางที่ยาวที่สุดในปัจจุบัน เส้นทางส่วนใหญ่เป็นทางใต้ดิน
สายฟีลิออฟสกายา
สายฟีลิออฟสกายา (Филёвская ли́ния, ) หรือ สาย 4 เป็นเส้นทางของรถไฟใต้ดินมอสโก ในกรุงมอสโก เปิดให้บริการเป็นลำดับที่ 6 มีจำนวนสถานี 13 สถานี ระยะทาง 14.7 กิโลเมตร ส่วนใหญ่เป็นทางระดับดินและใต้ดิน
บลิตเซอส์
บลิตเซอส์ (블리처스) เป็นวงบอยแบนด์ชาวเกาหลีใต้ที่ก่อตั้งโดยอูซูเอนเตอร์เทนเมนต์ในปี พ.ศ. 2564 ประกอบด้วยสมาชิกเจ็ดคน ได้แก่ จินฮวา, โกยู, จูฮัน, ซยา, คริส, ลูตัน และอูจู กลุ่มเปิดตัวเมื่อวันที่ 12 พฤษภาคม พ.ศ. 2564 โดยมีอีพีชื่อ Check-In
สมาชิก
ดัดแปลงมาจากโปรไฟล์ของพวกเขาในเมลอน
RacCS203
RacCS203 เป็นสายพันธุ์ของไวรัสโคโรนาที่เกี่ยวข้องกับกลุ่มอาการทางเดินหายใจเฉียบพลันรุนแรงซึ่งได้มาจากค้างคาว โดยรวบรวมได้จากค้างคาวมงกุฎยอดสั้นใหญ่ (Acuminate Horseshoe Bat) จากแหล่งต่าง ๆ ในประเทศไทย มีพันธุกรรมคล้ายคลึงกับสายพันธุ์ SARS-CoV-2 91.5% และเกี่ยวข้องกับสายพันธุ์ RmYN02 มากที่สุด โปรตีนหนาม (spike) ของมันสัมพันธ์อย่างใกล้ชิดกับโปรตีนหนามของ RmYN02 ซึ่งทั้งสองมีความแตกต่างอย่างมากจากโปรตีนหนามของ SARS-CoV-2
อาณดา ประกอบกิจ
อาณดา ประกอบกิจ (เกิด 22 กุมภาพันธ์ พ.ศ. 2539) ชื่อเล่น หญิง เป็นนักแสดงและนางแบบชาวไทย สังกัดสถานีวิทยุโทรทัศน์ไทยทีวีสีช่อง 3 เป็นที่รู้จักกันในบทบาท “ครูแสงเทียน“ จากละครเรื่อง อ้ายข่อยฮักเจ้า
ประวัติ
อาณดา ประกอบกิจ เกิดวันที่ 22 กุมภาพันธ์ พ.ศ. 2539 ที่จังหวัดเชียงใหม่ จบศึกษาระดับปริญญาตรี คณะสถาปัตยกรรมศาสตร์ มหาวิทยาลัยเทคโนโลยีราชมงคลล้านนา จังหวัดเชียงใหม่
การทำงานในวงการบันเทิง
ด้านชีวิตในวงการบันเทิงจุดเริ่มต้นในวงการบันเทิงเริ่มจากการเป็นนางแบบช่วงเรียนอยู่ที่เชียงใหม่ และได้รับการสนับสนุนให้เข้าสู่วงการนางงาม รวมถึงเคยไปแคสโฆษณาและได้งานมา ต่อมาได้มาฝึกงานที่กรุงเทพ ทำให้มีเวลาลุยงานในวงการบันเทิงมากขึ้น โดยมีผลงานละครเรื่องแรกคือเรื่องยมทูตกับภูตสาว ในบท ปิงปอง
ชะรีฟ อิกรอมี
ชะรีฟ อิกรอมี (شريف إكرامي; เกิด 10 กรกฎาคม ค.ศ. 1983) เป็นผู้รักษาประตูฟุตบอลชาวอียิปต์ ปัจจุบันลงเล่นให้กับสโมสรกีฬาอัลอะฮ์ลีและทีมชาติอียิปต์ โดยก่อนหน้านี้เขาเคยเล่นให้กับไฟเยอโนร์ด, Ankaragücü และ El Gouna
อิกรอมีเคยเข้าร่วมแข่งขันฟุตบอลโลกเยาวชน 2 ครั้ง ในปี 2001 (จัดขึ้นที่อาร์เจนตินา) ที่อียิปต์ได้เหรียญทองแดง และปี 2003 (จัดขึ้นที่สหรัฐอาหรับเอมิเรตส์) และในเดือนพฤษภาคม ค.ศ. 2018 เขามีชื่อติดทีมชาติในการแข่งขันฟุตบอลโลก 2018 ที่รัสเซีย
เศาะฮีฟะฮ์ อัสซัจญาดียะฮ์
ตำรา เศาะฮีฟะฮ์ อัสซัจญาดียะฮ์ (ٱلصَّحِيفَة ٱلسَّجَّادِيَّة) เป็นตำราที่รวบรวมบทดุอา (วิงวอน ภาวนาขอพรจากพระผู้เป็นเจ้า) ที่ถูกกล่าวโดย ท่านอิมาม (ผู้นำ) ที่สี่ของนิกายชีอะฮ์ มีนามว่า ท่านอิมาม ซัยนุล อาบีดีนหรือท่านอิมามสัจญาด(อ.)บุตรชายของท่าน ฮุเซน (อ.)
คุณลักษณะของตำรา
ตาราดังกล่าวถูกขนานนามว่า “พระวรสารแห่ง อะฮ์ลุลเบต” (อินญีล อะฮ์ลุลบัย) (ซะบูร อาลิมุฮัมมัด) และ “อุคตุลกุรอาน” แม้ว่าตำราดังกล่าวจะเป็นบทดุอา และ การวิงวอนต่อพระองค์ แต่ยังคงมีเนื้อหาที่ครอบคลุมเรื่องราวอื่น ๆ ที่ทรงสัจธรรมจากวิชาความรู้ต่าง ๆ ในศาสนาอิสลาม รหัสยะ กฎหมาย บทบัญญัติ รวมถึงเรื่องราวทางการเมือง สังคมและ จริยธรรม ที่ท่านอิมาม(อ.)ได้กล่าวไว้ในรูปแบบของบทดุอา
ในเชิงหลักฐานการรายงาน
ตำราฉบับแรกจากตำราที่มีความเก่าแก่ที่สุด คือ “ซอฮีฟะฮ์ สัจญาดียะฮ์ ที่ถูกเรียบเรียงโดยสำนักพิมพ์ “ออสตอนกุดส์รอฎอวี” ณ เมืองมัชฮัด ในปี ๔๑๖ ฮิจเราะฮ์ศักราช ซอฮีฟะฮ์ที่สมบูรณ์แบบมีบทดุอาทั้งหมด ๗๕ บท ซึ่งท่านอิมามสัจญาด(อ.)ทำการกล่าว และมุฮัมหมัดรวมถึงน้องชายของเขา เซดบุตรของอาลีได้ทำการบันทึก เซดบุตรของอาลี ได้มอบฉบับที่ตนบันทึกไว้แด่ มุตะวักกิลบุตรของฮารูน เพื่อให้เขารักษาไว้
มุตะวักกิลบุตรของฮารูน เป็นสาวกท่านหนึ่งของท่านอิมามซอดิก(อ.) เขาได้กล่าวว่า “ ๑๑ บทดุอาได้ตกหล่นไปจากฉัน ฉันจึงรายไว้รายงานเพียง ๖๔ บทเท่านั้น” มุตะวักกิลนำบทดุอาทั้งหมดที่ตนมีมอบแด่ท่านอิมามซอดิก(อ.)แล้วได้นำมาเทียบกับต้นฉบับที่เป็นของท่านอิมามมุฮัมหมัด บาเกร(อ.)ก็ไม่พบข้อแตกต่างอันใดระหว่างสองฉบับ เขาได้ทำการบันทึกบทดุอาทั้งหมด ๖๔ บทจาก ๗๕ บท ซึ่งปัจจุบันเหลืออยู่เพียง ๕๔ บทดุอา
ตามการรายงานจากมุฮัมหมัดบุตรของอะห์มัดบุตรของมุสลิม มุเฏาะฮ์ฮารี มีเพียง ๕๔ บทดุอา ซึ่งจำนวนของบทดุอาที่เราพบเจอในตำราซอฮีฟะฮ์ก็มีเพียง ๕๔ บทเช่นกัน ดังนั้น๒๑ บทดุอาตกหล่นไปจากต้นฉบับของซอฮีฟะฮ์ และปัจจุบันตำราซอฮีฟะฮ์ก็มีเพียง ๕๔ บทดุอาเท่านั้น
ตำราซอฮีฟะฮ์เป็นตำราซึ่งมีจำนวนฉบับที่ถูกบันทึกเป็นลายลักษณ์อักษรมากที่สุด โดยในประเทศอิหร่านมีฉบับที่เป็นการบันทึกโดยลายมือมากกว่า ๓,๐๐๐ ฉบับ แม้ว่าส่วนมากจะได้มาจากฉบับของท่าน มัจลิซีที่หนึ่ง(ผู้เป็นบิดา)ก็ตาม จึงเป็นเหตุให้ไม่มีข้อแตกต่างกันมากนักในแต่ละฉบับ ท่านมัจลิซีที่หนึ่งเชื่อว่าเส้นทางการรายงานของท่านมีมากกว่า ๖๕๐,๐๐๐ เส้นทางการรายงาน
ซอฮีฟะฮ์สัจญาดียะฮ์ถูกแปลเป็นภาษาอังกฤษครั้งแรกโดย William Chittick ฉบับที่ถูกบันทึกไว้ถูกต้องที่สุดคือฉบับที่ถูกเขียนโดยลายมือของ อิบรอฮีม บุตร ของ กัฟอามี อามิลี ซึ่งมูลนิธินักค้นคว้า ฏอบาฏอบาอี้ ร่วมกับห้องสมุดแห่งชาติของสาธารณรัฐอิสลามอิหร่านใน ปี ๑๓๙๔ได้ตีพิมพ์และจำหน่ายในรูปแบบภาพถ่ายจากต้นฉบับ
มุสตัดร็อก ซอฮีฟะฮ์ สัจญาดียะฮ์
(มุสตัดร็อกหมายถึงการรวบรวมเนื้อหาอื่นๆ ที่เกี่ยวข้องกับตำราฉบับหนึ่งโดยมีจุดประสงค์เพื่อทดแทนส่วนที่หายไปของตำราฉบับนั้น) เนื่องจากจำนวนบทดุอาทั้งหมดของซอฮีฟะฮ์สัจญาดียะฮ์มี ๗๕ บท และตกหล่นไป ๒๑ บท บรรดานักวิชาการผู้ยิ่งใหญ่ของนิกายชีอะฮ์จึงพยายามค้นคว้าในตำราต่าง ๆ ที่มีการบันทึกหรือรายงานบทดุอาที่ถูกกล่าวโดยท่านอิมามสัจญาด (อ.) ซึ่งบางท่านสามารถรวบรวมหนังสือและเพิ่มเติมบทดุอาต่าง ๆ ของท่านอิมามสัจญาดในนาม “มุสตัดร็อก ซอฮีฟะฮ์ สัจญาดียะฮ์” ซึ่งมีดังต่อไปนี้
อรรถาธิบายซอฮีฟะฮ์ สัจญาดียะฮ์
มีหนังสือจำนวนมากที่ถูกเขียนเพื่อทำการอรรถาธิบายตำราเล่มนี้ซึ่งมีจำนวนมากกว่า ๖๐ เล่ม อาทิ
การให้ความสำคัญโดยบรรดาผู้รู้ต่อ ซอฮีฟะฮ์ สัจญาอียะฮ์
ในปี ฮ.ศ. ที่ ๑๓๕๓ ท่าน อายะตุลลอฮ์ มัรอะชี นะญะฟี (มุจตะฮิดท่านหนึ่งของนิกายชีอะฮ์) ได้ส่งซอฮีฟะฮ์สัจญาดียะฮ์มอบแด่ ท่านอัลลามะฮ์ เญาฮารี ฏอนฏอวี (นักวิชาการชาวซุนนะฮ์ และ เจ้าของหนังสือตัฟซีรที่โด่งดัง “ อัลญะวาฮิร ฟี ตัฟซีร อัล กุรอาน”) ณ. กรุงไคโร ภายหลังจากที่ท่านอัลลามะฮ์ เญาฮารีได้รับตำราดังกล่าว ท่านได้ขอบคุณเนื่องด้วยของขวัญอันล้ำค่า และได้เขียนจดหมายตอบว่า ท่าน อายะตุลลอฮ์ มัรอะชี นะญะฟี ได้ตอบจดหมายของท่านอัลลอมะฮ์ ฏอนฏอวี พร้อมกับส่งหนังสือที่เขียนขึ้นเพื่อการอรรถาธิบาย ซอฮีฟะฮ์จำนวนหนึ่งรวมทั้งหนังสือ “ริยาฎ อัสซาลิกีน” ซึ่งทำให้ท่านอัลลามะฮ์ ฏอนฏอวี รู้สึกปิติยินดีมากและตอบจดหมายของท่าน อายะตุลลอฮ์ มัรอะชี นะญะฟี อีกครั้งว่า พร้อมที่จะเขียนอรรถาธิบายต่อตำราฉบับนี้” ในความเป็นจริงแล้วตำราเล่มนี้เป็นที่สนใจของบรรดานักวิชาการและผู้รู้ชาวซุนนะฮ์ ในยุคก่อน และ ถูกใช้ประโยชน์จากเนื้อหาของตำราเล่มนี้ กล่าวคือ อิบนิเญาซี ในหนังสือ คอซออิศ อัลอะอิมมะฮ์, อิบนิ อะบีฮะดีด ในหนังสือ อรรถธิบายนะฮญุลบะลาเฆาะฮ์ , ฮาฟิส สุไลมาน อิบนิ อิบรอฮีม อัลกันดูซี ในหนังสือ ยะนาบิอ์ อัลมะวัดดัต ,ได้กล่าวถึง ซอฮีฟะฮ์สัจญาดียะฮ์ รวมทั้งบางส่วนจากบทดุอา เชค ซิบฏิบนิ เญาซี ภายหลังจากการอ่าน และให้ความสำคัญต่อ ซอฮีฟะฮ์ สัจญาดียะฮ์ ท่านได้เขียนว่
อ้างอิง
๑. ซอฮีฟะฮ์ สัจญาอียะฮ์ ห้องหนังสือ ฏอฮูรอ
๒. หนังสือมะอาลิม อัลอุลามา หน้าที่ ๑๒๕
๓. หนังสือ "รู้จักกับซอฮีฟะฮ์ สัจญาอียะฮ์"
๔. บิฮารุล อันวาร เล่มที่ ๑๑๐ หน้าที่ ๖๑
๕. มุฮัมหมัด ฮูเซน บาเกรี หนังสือ "หลักฐาน ของซอฮีฟะฮ์ สัจญาอียะฮ์"
๖. ซอฮีฟะฮ์ สัจญาอียะฮ์ ฉบับภาษาอังกฤษ
๗. จดหมายของท่าน อายะตุลลอฮ์ มัรอะชี นะญะฟี ถูกบันทึกในบทนำ ของซอฮีฟะฮ์ สัจญาดียะฮ์ ของท่าน หน้าที่ ๓๗-๓๘
๙. وَ مِنَ الشِّقَاءِ أنَّا إلَی الآنِ لَمْ نَقِفْ عَلَی هَذَا الأثَرِ الْقَیِّمِ الْخَالِدِ مِنْ مَوَارِیثِ النُّبُوَّةِ وَ أهْلِ الْبَیْتِ. وَ إنِّی کَلَّمَا تَأمَّلْتُهَا رَأیْتُهَا فَوْقَ کَلَامِ الْمَخْلُوقِ وَ دُونَ کَلَامِ الْخَالِق
๑๐. ه حق‌التعلیم علی الناس الی یوم القیامه
มัตไตส์ เดอ ลิคต์
แหล่งข้อมูลอื่น
1999
โยเซ็ฟ เม็งเงอเลอ
โยเซ็ฟ เม็งเงอเลอ (Josef Mengele; 16 มีนาคม ค.ศ. 1911 – 7 กุมภาพันธ์ ค.ศ. 1979) ยังเป็นที่รู้จักกันคือ เทวทูตแห่งความตาย (Todesengel) และ เทวทูตสีขาว (der Weisse Engel, Weißer Engel) เป็นเจ้าหน้าที่หน่วยเอ็สเอ็ส (ชุทซ์ชตัฟเฟิล) และนายแพทย์ในช่วงสงครามโลกครั้งที่สอง เขาได้เป็นที่จดจำมากที่สุดสำหรับการปฏิบัติหน้าที่ในค่ายกักกันเอาช์วิทซ์ ที่เขาได้ทำการทดลองที่ร้ายแรงต่อนักโทษและเป็นสมาชิกทีมแพทย์ที่คัดเลือกเหยื่อเพื่อทำการสังหารในห้องรมแก๊ส เมื่อกองทหารโซเวียตได้กวาดพื้นที่ผ่านโปแลนด์ทำให้เม็งเงอเลอต้องย้ายไป 280 กิโลเมตร (170 ไมล์) จากเอาชวิทซ์ไปยังค่ายกักกันโกรส-โรเซิน เมื่อวันที่ 17 มกราคม ค.ศ. 1945 เพียง 10 วันก่อนที่กองทัพโซเวียตเดินทางมาถึงเอาช์วิทซ์
ก่อนสงคราม เม็งเงอเลอได้รับปริญญาเอกสาขามานุษยวิทยาและการแพทย์และเริ่มต้นอาชีพในฐานะนักวิจัย เขาได้เข้าร่วมพรรคนาซีใน ค.ศ. 1937 และเอ็สเอ็สใน ค.ศ. 1938 เขาได้รับมอบหมายเป็นเจ้าหน้าที่แพทย์สนามของกองพัน เมื่อสงครามโลกครั้งที่สองเริ่มขึ้น จากนั้นก็ได้ถูกย้ายไปประจำการในค่ายกักกันนาซีในช่วงต้น ค.ศ. 1943 และรับหน้าที่ในเอาช์วิทซ์ ซึ่งเขาได้เห็นโอกาสที่จะทำการวิจัยทางพันธุกรรมในมนุษย์ การทดลองของเขาได้เน้นไปที่ฝาแฝดเป็นหลักโดยไม่คำนึงถึงสุขภาพหรือความปลอดภัยของเหยื่อ